
18 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 56 


ΑΠΟΦΑΣΕΙΣ 

Αριθ. 61621/Δ5.2643 

Τήρηση και λειτουργία του Γενικού Μητρώου Φο¬ 
ρέων Κοινωνικής και Αλληλέγγυας Οικονομίας 
του ν. 4430/2016 (ΦΕΚ 205/Α/31.10.2016) «Κοι¬ 
νωνική και Αλληλέγγυα Οικονομία και ανάπτυξη 
των φορέων της και άλλες διατάξεις». 

Η ΑΝΑΠΛΗΡΩΤΡΙΑ ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Α.Τις διατάξεις: 

1. Του π.δ. 113/2014 «Οργανισμός Υπουργείου Εργασίας, 
Κοινωνικής Ασφάλισης και Πρόνοιας» (ΦΕΚ 141 /Α/29-08-2014) 
όπως τροποποιήθηκε και ισχύει. 

2. Των άρθρων 54 και 90 του π.δ/τος 63/2005 «Κωδικο¬ 
ποίηση της νομοθεσίας για την Κυβέρνηση και τα Κυβερ¬ 
νητικά Όργανα» (ΦΕΚ 98/Α/22-04-2005). 

3. Του π.δ. 24/2015 (ΦΕΚ 20/Α/27-01 -2015) «Σύσταση και 
μετονομασία Υπουργείων, μεταφορά της Γενικής Γραμμα¬ 
τείας Κοινωνικών Ασφαλίσεων». 

4. Του π.δ. 73/2015 (ΦΕΚ 116/Α/23-9-2015) «Διορισμός 
Αντιπροέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5. Της υπ'αριθμ. Υ56/21-10-2015 απόφασης του Πρω¬ 
θυπουργού «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης, Ουρανία Αντωνοπούλου» (ΦΕΚ 2281 /Β/ 

22- 10-2015). 

6. Της παρ.3 του αρ.4 του ν. 4430/2016 (ΦΕΚ 205/Α/ 
31.10.2016) «Κοινωνική και Αλληλέγγυα Οικονομία και 
ανάπτυξη των φορέων της και άλλες διατάξεις». 

7. Τα αρ. 17 και 18 του ν. 4447/2016 (ΦΕΚ 241/Α/ 

23- 12-2016) «Χωρικός σχεδιασμός - Βιώσιμη Ανάπτυξη 
και άλλες διατάξεις». 

Β. Την με αρ. πρωτ. 61625/554/30-12-2016 εισήγηση 
της Γενικής Διευθύντριας Οικονομικών Υπηρεσιών του 
Υπ. Εργασίας, Κοινωνικής Ασφάλισης και Κοινωνικής Αλ¬ 
ληλεγγύης. 

Γ. Το γεγονός ότι από την παρούσα δεν προκαλείται 
δημόσια δαπάνη, αποφασίζουμε: 


ΚΕΦΑΛΑΙΟ ΠΡΩΤΟ 

ΓΕΝΙΚΟ ΜΗΤΡΩΟ ΦΟΡΕΩΝ ΚΟΙΝΩΝΙΚΗΣ 
ΚΑΙ ΑΛΛΗΛΕΓΓΥΑΣ ΟΙΚΟΝΟΜΙΑΣ 

Άρθρο 1 

Γενικό Μητρώο Φορέων Κοινωνικής 
και Αλληλέγγυας Οικονομίας 

1. Σύμφωνα με το άρθρο 4 παρ. 2 του ν. 4430/2016 (ΦΕΚ 
205/Α/31.10.2016) συνιστάται Γενικό Μητρώο Φορέων 
Κοινωνικής και Αλληλέγγυας Οικονομίας (εφεξής «Μη¬ 
τρώο»),Το Μητρώο είναι η βάση δεδομένωνπουτηρείται 
σε ηλεκτρονική μορφή από το Τμήμα Μητρώου Φορέων 
Κοινωνικής και Αλληλέγγυας Οικονομίας (εφεξής «Τμήμα 
Μητρώου») του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης (ΥΠΕΚΑΑ) και στην 
οποία εγγράφονται οι Φορείς Κοινωνικής και Αλληλέγγυας 
Οικονομίας, όπως ορίζονται στο αρ.3 του ν. 4430/2016. 

2. Το Γενικό Μητρώο Κοινωνικής και Αλληλέγγυας Οι¬ 
κονομίας τηρείται σε ηλεκτρονική μορφή. Η πρόσβαση 
σε αυτό γίνεται ατελώς. Είναι ελεύθερα προσβάσιμο και 
υπόκειται στους κανόνες της διαφάνειας μέσω της ανάρτη¬ 
σης των εγγραφών του στο αντίστοιχο ιστολόγιο, αλλά και 
της δυνατότητας πληροφόρησης κάθε ενδιαφερομένου. 

3. Στοιχεία που αφορούν ευαίσθητα προσωπικά δεδομέ¬ 
να των μελών των εγγεγραμμένων φορέων του Μητρώου, 
τα οποία τηρούνται από το τμήμα Μητρώου, υπόκεινται 
στις αρχές προστασίας των προσωπικών δεδομένων και 
της εμπιστευτικότητας. 

4. Στη σφραγίδα, στα έντυπα, στα έγγραφα και στις 
συμβάσεις που υπογράφουν οι Κοιν.Σ.Επ., οι Κοι.Σ.Π.Ε., οι 
Συνεταιρισμοί Εργαζομένων και οι άλλοι Φορείς Κοινω¬ 
νικής Οικονομίας αναγράφεται υποχρεωτικά ο αριθμός 
εγγραφής τους στο Μητρώο (Α.Γε.Μ.Κ. Ο.), σύμφωνα με 
τα οριζόμενα στο άρθρο 2 της παρούσας. 

5. Το Γενικό Μητρώο Φορέων Κοινωνικής και Αλλη¬ 
λέγγυας Οικονομίας αποτελείται από τα εξής επιμέρους 
Μητρώα: 

α. Μητρώο Κοινωνικής Επιχειρηματικότητας (εφεξής 
«Μ.Κ.Ε»), στο οποίο εγγράφονται: 

ί) υποχρεωτικά, οι Κοινωνικές Συνεταιριστικές Επιχειρή¬ 
σεις (εφεξής «Κοιν.Σ.Επ.») και οι Συνεταιρισμοί Εργαζομέ¬ 
νων (εφεξής «Συν.Εργ.»), οι οποίες συστήνονται με βάση 
τον ν. 4430/ 2016 (ΦΕΚ 205/Α/31.10.2016) και οι Κοι.Σ.Π.Ε. 
του ν. 2716/1999 (ΦΕΚ 99/Α/17.5.1999) και 

ϋ) προαιρετικά, σύμφωνα με το αρ.35 του ν. 4430/2016 
(ΦΕΚ 205/Α/31.10.2016), οι Κοιν.Σ.Επ. που συστάθηκαν με 
το ν. 4019/2011 (ΦΕΚ 216/Α/30.09.2011) 

Το Μ.Κ.Ε περιλαμβάνει πέντε επιμέρους κατηγορίες 
(Κοιν.Σ.Επ. Ένταξης Ευάλωτων Ομάδων, Κοιν.Σ.Επ. Έντα¬ 
ξης Ειδικών Ομάδων, Κοι.Σ.Π.Ε, Κοιν.Σ.Επ. Συλλογικής και 
Κοινωνικής Ωφέλειας και Συνεταιρισμοί Εργαζομένων). 

β. Ειδικό Μητρώο Άλλων Φορέων Κοινωνικής και Αλ¬ 
ληλέγγυας Οικονομίας (Ε.Μ.Α.Φ.Κ.Α.Ο), (εφεξής «Ειδικό 
Μητρώο») στο οποίο εγγράφονται προαιρετικά τα υφι¬ 
στάμενα νομικά πρόσωπα, τα οποία πληρούν σωρευτι- 
κά τα ειδικά κριτήρια που περιγράφονται στο άρθρο 3, 
παρ.1 εδάφ.δ'του ν. 4430/2016 (ΦΕΚ 205/Α/31.10.2016). 
Το Ειδικό Μητρώο διακρίνεται σε επιμέρους κατηγορί¬ 
ες ανάλογα με την νομική μορφή των εγγεγραμμένων 
Φορέων. 

Ειδικότερα, περιλαμβάνει τις εξής κατηγορίες: 
ί) Αγροτικοί Συνεταιρισμοί του ν. 4384/2016 
ϋ) Αστικοί Συνεταιρισμοί του ν. 1667/1986 
ίϋ) Αστικές εταιρίες των αρ. 741 Α.Κ 
ίν) Λοιπές νομικές μορφές. 

Άρθρο 2 

Αριθμός Εγγραφής στο Γενικό Μητρώο 

Φορέων Κοινωνικής και Αλληλέγγυας Οικονομίας 

1. Οι Κοιν.Σ.Επ., Συν.Εργ. και οι Άλλοι Φορείς Κοινωνικής 
και Αλληλέγγυας Οικονομίας που εγγράφονται στο Μη¬ 
τρώο λαμβάνουν υποχρεωτικά Αριθμό Γενικού Μητρώου 
Κοινωνικής Οικονομίας (Α.Γε.Μ.Κ.Ο). 

2. Ο Α.Γε.Μ.Κ.Ο αποτελείται από δώδεκα ψηφία και δι¬ 
αρθρώνεται ως εξής: 

-Τα ψηφία που βρίσκονται στις θέσεις 1 έως και 7 χρησι¬ 
μοποιούνται ως μοναδικός 7ψήφιος αύξων αριθμός. 

- Το ψηφίο που βρίσκεται στην θέση 8 χρησιμοποιεί¬ 
ται για το προσδιορισμό του επιμέρους Μητρώου στον 
οποίο εντάσσεται ο Φορέας. Ειδικότερα: Στους φορείς που 
εντάσσονται στο Μ.Κ.Ε (Κοιν.Σ.Επ., Συν.Εργ.) αποδίδεται το 
ψηφίο 0, ενώ στους Φορείς που εντάσσονται στο Ειδικό 
Μητρώο αποδίδεται το ψηφίο 1. 

-Το ψηφίο που βρίσκεται στην θέση 9 χρησιμοποιείται 
για τον προσδιορισμό της νομικής μορφής και της κατηγο¬ 
ρίας του Φορέα. Ειδικότερα, για τους Φορείς που εντάσσο¬ 
νται στο ΜΚΕ αποδίδονται τα εξής ψηφία: 0 για Κοιν.Σ.Επ. 
Ένταξης Ευάλωτων Ομάδων, 1 για Κοιν.Σ.Επ. Ένταξης Ει¬ 
δικών Ομάδων, 2 για Κοι.Σ.Π.Ε, 3 για Κοιν.Σ.Επ. Συλλογικής 
και Κοινωνικής Ωφέλειας, 4 για Συνεταιρισμούς Εργαζομέ¬ 
νων. Για τους φορείς που εντάσσονται στο Ειδικό Μητρώο, 
αποδίδονται τα εξής ψηφία: 0:Αγροτικός Συνεταιρισμός, 1: 
Αστικοί Συνεταιρισμοί ν. 1667/1986 (ΦΕΚ 196/Α/6-12-1986) 
2:Αστική εταιρία αρ.741 επ. ΑΚ, 3: Σωματεία (αρ.78 επ ΑΚ), 
4:Λοιπές νομικές μορφές 

- Τα ψηφία που βρίσκονται στις θέσεις 10 έως και 11 
χρησιμοποιούνται για τον προσδιορισμό της έδρας (Πε¬ 
ριφέρεια) του Φορέα, ως εξής: 01: Περιφέρεια Αττικής, 
02:Περιφέρεια Ανατολικής Μακεδονίας - Θράκης, 03: Περι¬ 
φέρεια Βορείου Αιγαίου, 04:Περιφέρεια Δυτικής Ελλάδας, 
05:Περιφέρεια Δυτικής Μακεδονίας, 06:Περιφέρεια Ηπεί¬ 
ρου, 07:Περιφέρεια Θεσσαλίας, 08: Περιφέρεια Ιονίων Νή¬ 
σων, 09: Περιφέρεια Κεντρικής Μακεδονίας, 10:Περιφέρεια 


Κρήτης, 11: Περιφέρεια Νοτίου Αιγαίου, 12:Περιφέρεια 
Πελοποννήσου, 13:ΠεριφέρειαΣτερεάς Ελλάδας. 

-Το ψηφίο που βρίσκεται στη θέση 12 χρησιμοποιείται 
για τον προσδιορισμό του νομικού πλαισίου αρχικής εγ¬ 
γραφής του Φορέα σε Μητρώο Κοινωνικής Οικονομίας. 
Ειδικότερα, στους Φορείς που είχαν εγγράφει στο Γενικό 
Μητρώο Κοινωνικής Οικονομίας του ν. 4019/2011 (ΦΕΚ 
216/Α/30.09.2011) αποδίδεται το ψηφία 0, ενώ στους Φο¬ 
ρείς που εγγράφονται για πρώτη φορά στο Μητρώο του ν. 
4430/2016 (ΦΕΚ 205/Α/31.10.2016) αποδίδεται το ψηφίο 1. 

ΚΕΦΑΛΑΙΟ ΔΕΥΤΕΡΟ 

ΜΗΤΡΩΟ ΚΟΙΝΩΝΙΚΗΣ ΕΠΙΧΕΙΡΗΜΑΤΙΚΟΤΗΤΑΣ 

Άρθρο 3 

Κριτήρια Εγγραφής των Κοιν.Σ.Επ. στο Μ.Κ.Ε 

1. Στο Μητρώο Κοινωνικής Επιχειρηματικότητας εγγρά- 
φονται: 

α) υποχρεωτικά οι Κοινωνικές Συνεταιριστικές Επιχει¬ 
ρήσεις (Κοιν.Σ.Επ.). οι οποίες συστήνονται με βάση τον 
ν. 4430/2016 (ΦΕΚ 205/Α/31.10.2016) και 

β) προαιρετικά, σύμφωνα με το αρ. 35 του ν. 4430/2016 
(ΦΕΚ 205/Α/31.10.2016), οι Κοιν.Σ.Επ. που συστάθηκαν με 
το ν. 4019/2011 (ΦΕΚ 216/Α/30.09.2016). 

2. Σύμφωνα με τις διατάξεις της παρ. 2 του άρθρου 14 
του ν. 4430/2016 (ΦΕΚ 205/Α/31.10.2016), οι Κοινωνικές 
Συνεταιριστικές Επιχειρήσεις (Κοιν.Σ.Επ.), διακρίνονται στις 
ακόλουθες δύο κατηγορίες: 

α) Κοινωνικές Συνεταιριστικές Επιχειρήσεις Ένταξης, οι 
οποίες διακρίνονται στις εξής υποκατηγορίες: 

ί) Ένταξης Ευάλωτων Ομάδων και ϋ) Ένταξης Ειδικών 
Ομάδων και 

β) Κοινωνικές Συνεταιριστικές Επιχειρήσεις Συλλογικής 
και Κοινωνικής Ωφέλειας. 

3. Τα κριτήρια για την εγγραφή και την πιστοποίηση των 
Κοιν.Σ.Επ. στο Μ.Κ.Ε διακρίνονται: 

α) σε γενικά κριτήρια, τα οποία έχουν οριζόντια εφαρ¬ 
μογή για όλα τα νομικά πρόσωπα ανεξάρτητα από την 
κατηγορία του Μητρώου που θα εγγραφούν και β) σε ει¬ 
δικά κριτήρια, τα οποία πρέπει να πληρούνται ανάλογα 
με την επιμέρους κατηγορία του Μητρώου στην οποία 
επιθυμούν να εγγραφούν. 

Άρθρο 4 

Γενικά κριτήρια 

1. Κάθε νέο νομικό πρόσωπο που συστήνεται και διέπεται 
από τις διατάξειςτου ν. 4430/2016 (ΦΕΚ 205/Α/31.10.2016), 
προκειμένου να πιστοποιηθεί ως Κοινωνική Συνεταιριστι¬ 
κή Επιχείρηση και να εγγράφει στο Μ.Κ.Ε, πρέπει να πληροί 
σωρευτικά τα ακόλουθα γενικά κριτήρια: 

α) να εξειδικεύει ως καταστατικό σκοπό την συλλογική 
και κοινωνική ωφέλεια, όπως ορίζεται στις παρ.2 και 3 του 
αρ.2 του ν. 4430/2016 (ΦΕΚ 205/Α/31.10.2016), 

β) να διαθέτει τουλάχιστον πέντε μέλη (Κοιν.Σ.Επ. Συλ¬ 
λογικής και Κοινωνικής Ωφέλειας) ή επτά μέλη (Κοιν.Σ.Επ. 
Ένταξης), 

γ) σε περίπτωση που μέλη του είναι νομικά πρόσωπα, 
το ποσοστό συμμετοχής τους να μην υπερβαίνει το 1/3 
των μελών, 

δ) να μην συμμετέχουν σε αυτό ως μέλη Οργανισμοί 
Τοπικής Αυτοδιοίκησης, 

ε) να μην συμμετέχουν σε αυτό ως μέλη Νομικά Πρό¬ 
σωπα Δημοσίου Δικαίου που υπάγονται σε Οργανισμούς 
Τοπικής Αυτοδιοίκησης, με εξαίρεση τις Κοιν.Σ.Επ. Ένταξης 
και υπό την προϋπόθεση ύπαρξης προηγούμενης έγκρι¬ 
σης από το φορέα που εποπτεύει το Ν.Π.Δ.Δ. 

στ) κάθε μέλος του να διαθέτει τουλάχιστον μία υποχρε¬ 
ωτική συνεταιριστική μερίδα ύψους κατ'ελάχιστο 100 ευρώ 
ζ) όλα τα μέλη του να έχουν δικαίωμα μιας ψήφου ανε¬ 
ξάρτητα από τον αριθμό των συνεταιριστικών μερίδων 
που κατέχουν, 

η) όλα τα μέλη της Διοικούσας Επιτροπής να είναι και 
μέλη της επιχείρησης, 

θ) να απαγορεύει τη διανομή των κερδών στα μέλη του, 
εκτός αν τα μέλη είναι και εργαζόμενοι σε αυτό, 
ι) να διανέμει ποσοστό 35% των κερδών στους εργα¬ 
ζόμενους της επιχείρησης, εκτός αν τα 2/3 των μελών της 
Γενικής Συνέλευσης του Φορέα αποφασίσουν αιτιολογη¬ 
μένα τη διάθεση μέρους ή όλου του ποσοστού αυτού σε 
δραστηριότητες για τη δημιουργία νέων θέσεων εργασίας 
και τη γενικότερη διεύρυνση της παραγωγικής του δρα¬ 
στηριότητας. 

ια) να μην συμμετέχει σε αυτό ως μέλος, όποιος συμμε¬ 
τέχει σε άλλη Κοιν.Σ.Επ. με ίδια δραστηριότητα. Ως ίδιες 
δραστηριότητες για τους σκοπούς της παρούσας νοούνται 
οι δραστηριότητες που εντάσσονται στην ίδια δευτερο¬ 
βάθμια κατηγορία Κωδικών Αριθμών Δραστηριότητας 
(Κ.Α.Δ)., σύμφωνα με την Εθνική Ονοματολογία Οικονο¬ 
μικών Δραστηριοτήτων (Α.Υ.Ο.0.1100330/1954/ΔΜ/ΠΟΛ. 
1133/6.10.2008, όπως τροποποιήθηκε και ισχύει) 
ιβ) να τηρεί τις διατάξεις του ν. 1667/1986 (ΦΕΚ 196/ 
Α/6-12-1986) , ως προς την σχέση μεταξύ των μελών, 
τη διοίκηση, τη λειτουργία και τη λύση του, με τις εξαι¬ 
ρέσεις που ρητά προβλέπονται στο ν. 4430/2016 (ΦΕΚ 
205/Α/31.10.2016). 

2. Κάθε νομικό πρόσωπο έχει δικαίωμα εγγραφής μόνο 
σε μία κατηγορία του Μητρώου. Με απόφαση της Γενικής 
Συνέλευσης και εφόσον πληρούνται οι προβλεπόμενες 
στον παρόντα νόμο προϋποθέσεις, μία Κοιν.Σ.Επ. μπορεί 
να τροποποιήσει το καταστατικό της με σκοπό να ενταχθεί 
σε άλλη κατηγορία Κοιν.Σ.Επ. Η τροποποίηση πραγματο¬ 
ποιείται σύμφωνα με την διαδικασία που περιγράφεται 
στο άρθρο 13 της παρούσας. 

Η αλλαγή κατηγορίας Κοιν.Σ.Επ. σύμφωνα με το παρόν 
άρθρο δεν μπορεί να πραγματοποιηθεί πριν παρέλθει χρο¬ 
νική περίοδος έξι μηνών από την λήξη της συμμετοχής της 
Κοιν.Σ.Επ. σε συγχρηματοδοτούμενο πρόγραμμα ή από 
την λήξη σύμβασης της Κοιν.Σ.Επ. με φορέα της Γενικής 
Κυβέρνησης. 

Άρθρο 5 

Ειδικά Κριτήρια εγγραφής Κοινωνικών 
Συνεταιριστικών Επιχειρήσεων Ένταξης 
Ευάλωτων Ομάδων 

1. Για την ένταξη μιας Κοιν.Σ.Επ. στην κατηγορία Έντα¬ 
ξης Ευάλωτων Ομάδων, βασικό ειδικό κριτήριο είναι η 
προώθηση της ένταξης στην οικονομική και κοινωνική 
ζωή των ατόμων που ανήκουν στις Ευάλωτες Κοινωνικές 


Ομάδες, όπως αυτές ορίζονται στην παρ. 8 του άρθρου 
2 του ν. 4430/2016 (ΦΕΚ 205/Α/31.10.2016). Προϋπόθε¬ 
ση για την πλήρωση του κριτηρίου είναι τουλάχιστον το 
30% των εργαζομένων (κριτήριο απασχόλησης) και των 
μελών (κριτήριο συμμετοχής) να ανήκουν στις Ευάλωτες 
Κοινωνικές Ομάδες. 

Στις Ευάλωτες Κοινωνικές Ομάδες ανήκουν: α) τα άτο¬ 
μα με αναπηρία οποιασδήποτε μορφής σε ποσοστό άνω 
του 50% (σωματική, ψυχική, νοητική, αισθητηριακή), β) τα 
άτομα με προβλήματα εξάρτησης από ουσίες ή τα απεξαρ- 
τημένα άτομα, γ) οι ανήλικοι με παραβατική συμπεριφορά, 
δ) οι φυλακισμένοι/ες και αποφυλακισμένοι/ες. 

2. Η υποψήφια Κοιν.Σ.Επ. πρέπει, παράλληλα με την 
αίτηση εγγραφής στο Μητρώο, να υποβάλει τα κάτωθι 
δικαιολογητικά που τεκμηριώνουν την τήρηση του κρι¬ 
τηρίου συμμετοχής, ανάλογα με την Ευάλωτη Κοινωνική 
Ομάδα, στην οποία ανήκουν τα μέλη: 

ί) Άτομα με αναπηρίες: Απόφαση εν ισχύ αρμόδιας Υγει¬ 
ονομικής Επιτροπής, ή απόφαση εν ισχύ των Κέντρων 
Πιστοποίησης Αναπηρίας, με την οποία πιστοποιείται το 
ποσοστό και το είδος της αναπηρίας του εργαζομένου. 

Μ) Άτομα εξαρτημένα ή απεξαρτημένα από ουσίες: Βε¬ 
βαίωση από επίσημο φορέα ή άλλο θεσμοθετημένο για το 
σκοπό αυτό δημόσιο ή ιδιωτικό θεραπευτικό ίδρυμα, (18 
ΑΝΩ, ΚΕ.ΘΕ.Α. ή από θεραπευτικές κοινότητες στις οποίες 
έχει χορηγηθεί η προβλεπόμενη άδεια λειτουργίας από 
το Υπουργείο Υγείας), από την οποία θα προκύπτει ότι ο 
εργαζόμενος είναι, ή διατέλεσε στο παρελθόν, χρήστης 
ναρκωτικών ή άλλων ουσιών. 

ίίί) Φυλακισμένοι, αποφυλακισμένοι: Βεβαίωση του Δ/ 
ντή του Σωφρονιστικού καταστήματος από την οποία προ¬ 
κύπτει ο εγκλεισμός του εργαζόμενου στο σωφρονιστικό 
κατάστημα, ή αποφυλακιστήριο. 

ίν) Ανήλικοι με παραβατική συμπεριφορά: Απόφαση αρ¬ 
μόδιου Δικαστηρίου Ανηλίκων από την οποία προκύπτει 
η επιβολή αναμορφωτικών ή θεραπευτικών μέτρων ή ο 
εγκλεισμός του ανήλικου σε κατάστημα κράτησης νέων. 

3. Σε ότι αφορά την τήρηση του κριτηρίου απασχόλη¬ 
σης, η Κοιν.Σ.Επ. οφείλει να ενημερώνει το Τμήμα Μη¬ 
τρώου εντός δέκα (10) ημερών από την πρόσληψη ερ¬ 
γαζομένου, υποβάλλοντας πλέον των δικαιολογητικών 
της προηγούμενης παραγράφου και Πίνακα Προσωπικού 
κατατεθειμένο στην Επιθεώρηση Εργασίας. 

4. Ο έλεγχος τήρησης των κριτηρίων γίνεται σε ετήσια 
βάση. Η Κοιν.Σ.Επ. Ένταξης Ευάλωτων Ομάδων οφείλει, 
μαζί με το Ετήσιο Πρόγραμμα Δραστηριοτήτων, να υπο¬ 
βάλει στο Τμήμα Παρακολούθησης και Ελέγχου στοιχεία, 
που τεκμηριώνουν την πλήρωση του κριτηρίου κατά το 
προηγούμενο έτος. 

5. Στην περίπτωση που η εκπλήρωση των κριτηρίων 
παύσει προσωρινά, λόγω αποχώρησης μέλους ή οικειοθε- 
λούς αποχώρησης εργαζόμενου που ανήκει στις Ευάλωτες 
Ομάδες Πληθυσμού ή λόγω καταγγελίας της σύμβασης 
εργασίας του ή λόγω λήξης ισχύος του πιστοποιητικού 
αναπηρίας μέλους ή εργαζόμενου η Κοιν.Σ.Επ. Ένταξης 
οφείλει να προβεί εντός προθεσμίας τριών (3) μηνών στις 
απαραίτητες εγγραφές μελών ή/και προσλήψεις εργαζομέ¬ 
νων, ενημερώνοντας σχετικά το Τμήμα Παρακολούθησης 
και Ελέγχου. 

6. Αν η προθεσμία παρέλθει χωρίς να αποκατασταθεί το 
απαιτούμενο ποσοστό, η Κοιν.Σ.Επ. οφείλει να τροποποι¬ 
ήσει το Καταστατικό της και να μετατραπεί σε Κοιν.Σ.Επ. 
Συλλογικής και Κοινωνικής Ωφέλειας. 

Αν δεν πραγματοποιηθεί αυτή η μετατροπή εντός δύο (2) 
μηνών, η Κοιν.Σ.Επ. διαγράφεται οριστικά από το Μητρώο. 

Άρθρο 6 

Ειδικά Κριτήρια Εγγραφής Κοινωνικών Συνεταιρι¬ 
στικών Επιχειρήσεων Ένταξης Ειδικών Ομάδων 

1. Για την ένταξη μιας Κοιν.Σ.Επ. στην κατηγορία Ένταξης 
Ειδικών Ομάδων, βασικό ειδικό κριτήριο είναι η προώθη¬ 
ση της ένταξης στην οικονομική και κοινωνική ζωή των 
ατόμων που ανήκουν στις Ειδικές Κοινωνικές Ομάδες, 
όπως αυτές ορίζονται στην παρ. 8 του άρθρου 2 του ν. 
4430/2016 (ΦΕΚ 205/Α/31.10.2016). Προϋπόθεση για την 
πλήρωση του κριτηρίου είναι τουλάχιστον το 50% των 
εργαζομένων (κριτήριο απασχόλησης) και των μελών (κρι¬ 
τήριο συμμετοχής) να ανήκουν στις Ειδικές Κοινωνικές 
Ομάδες. 

Στις Ειδικές Κοινωνικές Ομάδες ανήκουν: ανήκουν: α) τα 
θύματα ενδοοικογενειακής βίας, β) τα θύματα παράνομης 
διακίνησης και εμπορίας ανθρώπων, γ) οι άστεγοι, δ) τα 
άτομα που διαβιούν σε συνθήκες φτώχειας, ε) οι οικονομι¬ 
κοί μετανάστες, στ) οι πρόσφυγες και οι αιτούντες άσυλο, 
για όσο εκκρεμεί η εξέταση του αιτήματος χορήγησης ασύ¬ 
λου, ζ) οι αρχηγοί μονογονεϊκών οικογενειών, η) τα άτομα 
με πολιτισμικές ιδιαιτερότητες, θ) οι μακροχρόνια άνεργοι 
έως είκοσι πέντε (25) ετών και άνω των πενήντα (50) ετών. 

2. Η υποψήφια Κοιν.Σ.Επ. πρέπει, παράλληλα με την αί¬ 
τηση εγγραφής στο Μητρώο, να υποβάλει ανάλογα με την 
Ειδική Ομάδα Πληθυσμού, στην οποία ανήκουν τα μέλη, τα 
κάτωθι δικαιολογητικά που να τεκμηριώνουν την τήρηση 
του κριτηρίου συμμετοχής: 

ί) Θύματα ενδοοικογενειακής βίας: Βεβαίωση αρμόδιας 
διοικητικής ή δικαστικής αρχής σχετικά με την ύπαρξη 
περιστατικού ενδοοικογενειακής βίας. 

ϋ) Θύματα παράνομης διακίνησης και εμπορίας ανθρώ¬ 
πων: Βεβαίωση αστυνομικής ή άλλης δημόσιας αρχής. 

μι) Άστεγοι: Βεβαίωση καταγραφής από τις κοινωνικές 
υπηρεσίες των Δήμων ή χρήσης των υπηρεσιών Ανοικτών 
Κέντρων Ημέρας Αστέγων, που λειτουργούν στους Δήμους. 

ίν) Άτομα που διαβιούν σε συνθήκες φτώχειας: Φορο¬ 
λογική δήλωση τελευταίου οικονομικού έτους και πίνακας 
περιουσιακής κατάστασης (Ε9). 
ν) Οικονομικοί μετανάστες: άδεια διαμονής και εργασίας 
νί) Πρόσφυγες και οι αιτούντες άσυλο, για όσο εκκρεμεί 
η εξέταση του αιτήματος χορήγησης ασύλου: 

Βεβαίωση χορήγησης άσυλου ή βεβαίωση περί κατά¬ 
θεσης αίτησης ασύλου από την αρμόδια Δημόσια Αρχή. 

νϋ) Αρχηγοί μονογονεϊκών οικογενειών: Πρόσφατο πι¬ 
στοποιητικό οικογενειακής κατάστασης. 

νίϋ) Άτομα με πολιτισμικές ιδιαιτερότητες (στην κα¬ 
τηγορία αυτή περιλαμβάνονται οι Έλληνες Τσιγγάνοι, οι 
Πομάκοι και οι Μουσουλμάνοι, που πιστοποιούνται με 
βάση τη γλώσσα (Ρομανί, Πομακικί), τις παραδόσεις και 
τη θρησκεία τους): Αντίγραφο αστυνομικής ταυτότητας, 
Πιστοποιητικό οικογενειακής κατάστασης και Βεβαίωση 
μόνιμης κατοικίας) 


ίχ) Μακροχρόνια άνεργοι έως είκοσι πέντε ετών και άνω 
των πενήντα ετών: Κάρτα ανεργίας σε ισχύ. 

3. Σε ότι αφορά την τήρηση του κριτηρίου απασχόλη¬ 
σης, η Κοιν.Σ.Επ. οφείλει να ενημερώνει το Μητρώο εντός 
δέκα ημερών από την πρόσληψη εργαζομένου, υποβάλ¬ 
λοντας πλέον των δικαιολογητικών της προηγούμενης πα¬ 
ραγράφου και Πίνακα Προσωπικού κατατεθειμένο στην 
Επιθεώρηση Εργασίας. 

4. Ο έλεγχος τήρησης των κριτηρίων γίνεται σε ετήσια 
βάση. Η Κοιν.Σ.Επ. Ένταξης Ειδικών Ομάδων οφείλει μαζί 
με το Ετήσιο Πρόγραμμα Δραστηριοτήτων να υποβάλει 
στο Τμήμα Παρακολούθησης και Ελέγχου στοιχεία, που 
τεκμηριώνουν την πλήρωση του κριτηρίων κατά το προ¬ 
ηγούμενο έτος. 

5. Στην περίπτωση που η εκπλήρωση των κριτηρίων 
παύσει προσωρινά, λόγω αποχώρησης μέλους ή οικειο- 
θελούς αποχώρησης εργαζόμενου που ανήκει στις Ειδικές 
Ομάδες Πληθυσμού ή λόγω καταγγελίας της σύμβασης 
εργασίας του, η Κοιν.Σ.Επ. Ένταξης οφείλει να προβεί εντός 
προθεσμίας τριών (3) μηνών στις απαραίτητες εγγραφές 
μελών ή/και προσλήψεις εργαζομένων, ενημερώνοντας 
σχετικά το Τμήμα Παρακολούθησης και Ελέγχου. 

6. Αν η προθεσμία παρέλθει χωρίς να αποκατασταθεί το 
απαιτούμενο ποσοστό, η Κοιν.Σ.Επ. οφείλει να τροποποι¬ 
ήσει το Καταστατικό της και να μετατραπεί σε Κοιν.Σ.Επ. 
Συλλογικής και Κοινωνικής Ωφέλειας. 

Αν δεν πραγματοποιηθεί αυτή η μετατροπή εντός δύο (2) 
μηνών, η Κοιν.Σ.Επ. διαγράφεται οριστικά από το Μητρώο. 

Άρθρο 7 

Ειδικά Κριτήρια εγγραφής Κοινωνικών Συνεταιρι¬ 
στικών Επιχειρήσεων Συλλογικής και Κοινωνικής 
Ωφέλειας 

1. Για την εγγραφή της Κοιν.Σ.Επ. στην κατηγορία Συλλο¬ 
γικής και Κοινωνικής Ωφέλειας, απαιτείται η επιχείρηση να 
αναπτύσσει δραστηριότητες «βιώσιμης ανάπτυξης», ή/και 
να παρέχει «κοινωνικές υπηρεσίες γενικού συμφέροντος», 
όπως ορίζονται στις παρ. 5 και 6 του αρ.2 του ν. 4430/2016 
(ΦΕΚ 205/Α/31.10.2016). 

Ειδικότερα, ως δραστηριότητες βιώσιμης ανάπτυξης, 
ορίζονται οι οικονομικές δραστηριότητες, εμπορικές ή 
ανταλλακτικές, που προωθούν την αειφορία του περιβάλ¬ 
λοντος, την κοινωνική και οικονομική ισότητα, καθώς και 
την ισότητα των φύλων, προστατεύουν και αναπτύσσουν 
τα κοινά αγαθά και προωθούν τη διαγενεακή και πολυπολι- 
τισμική συμφιλίωση, δίνοντας έμφαση στις ιδιαιτερότητες 
των τοπικών κοινωνιών. 

Ενδεικτικά, η βιώσιμη ανάπτυξη περιλαμβάνει τις εξής 
δραστηριότητες: 

α. Την προστασία και αποκατάσταση του φυσικού περι¬ 
βάλλοντος και της βιοποικιλότητας. 

β.Την αειφόρο γεωργία και κτηνοτροφία, η οποία δίνει 
έμφαση στη διατήρηση και διάδοση απειλούμενων τοπι¬ 
κών παραδοσιακών ποικιλιών ή «φυλών» και στην απο¬ 
τροπή διείσδυσης γενετικά τροποποιημένων οργανισμών. 

γ.Την τοπικά και περιφερειακά υποστηριζόμενη γεωργία 
ή κτηνοτροφία, που συμβάλλει στην ανάπτυξη απευθείας 
εμπορικών σχέσεων μεταξύ παραγωγών και καταναλωτών 
και ενισχύει την προσβασιμότητα σε είδη πρώτης ανάγκης, 

ιδίως των ασθενέστερων οικονομικά ομάδων του πληθυ¬ 
σμού, μέσα από την απευθείας διάθεσή τους. 

δ. Το δίκαιο και αλληλέγγυο εμπόριο. Ως δίκαιο και αλ¬ 
ληλέγγυο εμπόριο ορίζεται η βασισμένη στο διάλογο, τη 
διαφάνεια και τον αλληλοσεβασμό εμπορική σύμπραξη, 
που επιδιώκει μεγαλύτερη ισοτιμία στο διεθνές και εγχώ¬ 
ριο εμπόριο. Συνεισφέρει στη βιώσιμη ανάπτυξη, προσφέ- 
ροντας καλύτερους όρους εμπορίας των προϊόντων και 
διασφαλίζοντας τα δικαιώματα των περιθωριοποιημένων 
παραγωγών και εργαζομένων. 

ε. Την παραγωγή ενέργειας από ανανεώσιμες πηγές σε 
μικρή κλίμακα και την ανάπτυξη τεχνολογίας που μειώνει 
την κατανάλωση ενέργειας. 

στ.Τη μείωση της παραγωγής αποβλήτων και απορριμ¬ 
μάτων σε τοπικό επίπεδο, με συμμετοχή των πολιτών, μέσα 
από την επαναχρησιμοποίηση, αξιοποίηση, ανακύκλωση 
των αποβλήτων ή μέσα από τον επανασχεδιασμό του τρό¬ 
που παραγωγής και διανομής των προϊόντων. 

ζ.Την κατασκευή και συντήρηση υποδομών και ενέργει¬ 
ας σε δημοκρατική συνεργασία με τις τοπικές κοινωνίες. 

η. Την ανάπτυξη δεξιοτήτων και μεταφορά τεχνογνω¬ 
σίας. 

Θ.Τον εναλλακτικό, θεματικό και ήπιο τουρισμό. 
ι.Το σχεδίασμά και τη διάθεση καινοτόμων και ελεύθε¬ 
ρων ψηφιακών προϊόντων και υπηρεσιών ή κάθε μορφή 
τεχνολογίας που προωθεί την ομότιμη και βασισμένη στα 
κοινά παραγωγή. 

ια. Την παραγωγή, τη μεταποίηση, την προώθηση ή τη 
διατήρηση της παραγωγικής ή πολιτιστικής κληρονομιάς 
κάθε τόπου. 

ιβ.Την παραγωγή και προώθηση της ανεξάρτητης πο¬ 
λιτισμικής δημιουργίας. 

ιγ. Την περιβαλλοντική αναβάθμιση των οικισμών και 
του κτιριακού αποθέματος. 

ιδ.Τη διαχείριση ακίνητης περιουσίας με κοινωνικά και 
περιβαλλοντικά κριτήρια. 

Ως «Κοινωνικές υπηρεσίες γενικού συμφέροντος», ορί¬ 
ζονται οι υπηρεσίες που είναι προσβάσιμες σε όλους, 
προάγουν την ποιότητα ζωής και παρέχουν κοινωνική 
προστασία σε ομάδες όπως ηλικιωμένοι, βρέφη, παιδιά, 
άτομα με αναπηρία και χρόνιες παθήσεις και περιλαμβά¬ 
νουν την εκπαίδευση, την υγεία, την κοινωνική στέγαση, 
την κοινωνική σίτιση, την παιδική φροντίδα, τη μακροχρό¬ 
νια φροντίδα και τις υπηρεσίες κοινωνικής αρωγής, χωρίς, 
ωστόσο, να υποκαθιστούν τις γενικές υποχρεώσεις του 
κράτους στην άσκηση της κοινωνικής πολιτικής. 

Οι δραστηριότητες της Κοιν.Σ.Επ. πρέπει να περιγράφο- 
νται με σαφήνεια στο Καταστατικό, να συνδέονται άμεσα 
με την επίτευξη συγκεκριμένων και διατυπωμένων στο κα¬ 
ταστατικό σκοπών και να μην παρουσιάζουν ετερογένεια. 

Άρθρο 8 

Κριτήρια Εγγραφής των Συνεταιρισμών 

Εργαζομένων στο Μ.Κ.Ε 

1. Στο Μ.Κ.Ε εγγράφονται υποχρεωτικά οι Συνεταιρισμοί 
Εργαζομένων (Συν.Εργ.). οι οποίοι συστήνονται με βάση 
τον ν. 4430/2016 (ΦΕΚ 205/Α/31.10.2016). 

2. Κάθε νέο νομικό πρόσωπο που συστήνεται και διέπεται 
από τις διατάξεις του ν. 4430/2016 (ΦΕΚ 205/Α/31.10.2016), 


προκειμένου να πιστοποιηθεί ως Συνεταιρισμός Εργαζο¬ 
μένων και να εγγράφει στο Μ.Κ.Ε, πρέπει να πληροί σω- 
ρευτικά τα ακόλουθα κριτήρια: 

α) Να εξειδικεύει ως καταστατικό σκοπό την συλλο¬ 
γική ωφέλεια, όπως ορίζεται στην παρ.2 του αρ.2 του 
ν. 4430/2016 (ΦΕΚ 205/Α/31.10.2016). 
β) Να διαθέτει τουλάχιστον τρία μέλη, 
γ) Τα μέλη του να είναι αποκλειστικά φυσικά πρόσωπα, 
δ) Τα μέλη του να μην συμμετέχουν σε άλλο συνεταιρι¬ 
σμό εργαζομένων. 

ε) Κάθε μέλος να διαθέτει τουλάχιστον μία υποχρεωτική 
συνεταιριστική μερίδα, ύψους κατ'ελάχιστον 100 ευρώ. 

στ) Όλα τα μέλη να έχουν δικαίωμα μιας ψήφου ανε¬ 
ξάρτητα από τον αριθμό των συνεταιριστικών μερίδων 
που κατέχουν. 

ζ) Όλα τα μέλη του Διοικητικού Συμβουλίου να είναι και 
μέλη της επιχείρησης. 

η) Να διανέμει ποσοστό 35% των κερδών στους εργα¬ 
ζόμενους της επιχείρησης, εκτός αν τα 2/3 των μελών της 
Γενικής Συνέλευσης του Φορέα αποφασίσουν αιτιολογη¬ 
μένα τη διάθεση μέρους ή όλου του ποσοστού αυτού σε 
δραστηριότητες για τη δημιουργία νέων θέσεων εργασίας 
και τη γενικότερη διεύρυνση της παραγωγικής του δρα¬ 
στηριότητας. 

θ) Να τηρεί τις διατάξεις του ν. 1667/1986 (ΦΕΚ 196/ 
Α/6-12-1986) , ως προς την σχέση μεταξύ των μελών, 
τη διοίκηση, τη λειτουργία και τη λύση του, με τις εξαι¬ 
ρέσεις που ρητά προβλέπονται στο ν. 4430/2016 (ΦΕΚ 
205/Α/31.10.2016). 

ι) Να εφαρμόζει, ρητά ορισμένο στο Καταστατικό ή σε 
απόφαση Γενικής Συνέλευσης, σύστημα αμοιβών και όρων 
εργασίας. 

Άρθρο 9 

Διαδικασία Εγγραφής στο Μ.Κ.Ε 

(Κοιν.Σ.Επ., Συν. Εργαζομένων) 

1. Ο υποψήφιος Φορέας (Κοιν.Σ.Επ. ή Συν.Εργ.) μετά τη 
σύνταξη του καταστατικού, οφείλει να υποβάλει ηλεκτρο¬ 
νικά στο Μητρώο αίτηση εγγραφής. 

2. Η ηλεκτρονική υποβολή της αίτησης έγγραφής πραγ¬ 
ματοποιείται μέσω ειδικής διαδικτυακής πύλης (εφεξής 
«πλατφόρμα»), η οποία αποτελεί τμήμα της ηλεκτρονι¬ 
κής βάσης δεδομένων του Μητρώου. Η ευθύνη για την 
λειτουργία και διαχείριση της πλατφόρμας ανήκει στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης. 

3. Η αίτηση υποβάλλεται από φυσικό πρόσωπο νόμιμα 
εξουσιοδοτημένο μέσω του Καταστατικού ή άλλου νομι¬ 
μοποιητικού εγγράφου. 

4. Γιατην υποβολή της αίτησης, ο ενδιαφερόμενος δημι¬ 
ουργεί ηλεκτρονικό λογαριασμό του υπό σύσταση Φορέα 
στην πλατφόρμα. 

Άρθρο 10 

Δικαιολογητικά εγγραφής 
1. Η αίτηση εγγραφής συνοδεύεται από: 
α) Το καταστατικό σε ψηφιακή μορφή με εμφανείς τις 
πρωτότυπες υπογραφές των ιδρυτικών μελών σε όλες τις 
σελίδες και, 

β) ξεχωριστή υπεύθυνη δήλωση του ν. 1599/1986, υπο¬ 
γεγραμμένη από το κάθε ιδρυτικό μέλος, στην οποία θα 
αναγράφεται ότι δεν συμμετέχει σε άλλη Κοιν.Σ.Επ. με ίδια 
δραστηριότητα, (για σύσταση Κοιν.Σ.Επ.) ή σε άλλο Συν. 
Εργ. (για σύσταση Συν.Εργ.) ή διαφορετικά τα στοιχεία της 
Κοιν.Σ.Επ. ή του Συν.Εργ. στον οποίο συμμετέχει. 

2. Στην περίπτωση που μέλος της Κοιν.Σ.Επ. υποβάλει 
αίτηση εγγραφής στην κατηγορία «Ένταξης», είναι Νομικό 
Πρόσωπο Δημόσιου Δικαίου που υπάγεται σε Οργανισμό 
Τοπικής Αυτοδιοίκησης, θα πρέπει να υποβληθεί και η σχε¬ 
τική έγκριση του εποπτεύοντα φορέα. 

3. Στην περίπτωση που ιδρυτικό μέλος της Κοιν.Σ.Επ. 
είναι νομικό πρόσωπο, θα πρέπει επιπρόσθετα να υπο¬ 
βληθούν ακριβή αντίγραφα νομιμοποιητικών εγγράφων 
για την συμμετοχή του στην υπό σύσταση Κοιν.Σ.Επ. και 
εξουσιοδότησης σε φυσικό πρόσωπο για την υπογραφή 
του Καταστατικού της. 

Άρθρο 11 

Εξέταση αίτησης εγγραφής 

1. Το Τμήμα Μητρώου, εντός τριάντα (30) ημερολογια¬ 
κών ημερών από την υποβολή της αίτησης προβαίνει σε 
εξέτασή της, ως προς την τήρηση των διατάξεων του ν. 
4430/2016 (ΦΕΚ 205/Α/31.10.2016), την εκπλήρωση των 
γενικών και ειδικών κριτηρίων εγγραφής και την πληρό¬ 
τητα των απαιτούμενων δικαιολογητικών. 

2. Σε περίπτωση που διαπιστωθούν αποκλίσεις από τις 
διατάξεις του ν. 4430/2016 (ΦΕΚ 205/Α/31.10.2016) και 
τα σχετικά κριτήρια, ή ελλείψεις άλλων δικαιολογητικών, 
το Τμήμα Μητρώου ενημερώνει τον Φορέα, μέσω της 
πλατφόρμας, προκειμένου να προβεί στις αναγκαίες δι¬ 
ορθώσεις εντός τριάντα (30) ημερολογιακών ημερών και 
ακολούθως να υποβάλει συμπληρωματική ηλεκτρονική 
αίτηση με συνημμένα τα νέα δικαιολογητικά. 

3. Με την παραλαβή της συμπληρωματικής αίτησης, το 
Τμήμα Μητρώου προβαίνει σε εκ νέου εξέτασή της εντός 
είκοσι (20) ημερών. Αν μετά την υποβολή της συμπληρω¬ 
ματικής αίτησης προκύπτει η μη συμμόρφωση με τις δια¬ 
τάξεις του ν. 4430/2016 (ΦΕΚ 205/Α/31.10.2016), το Τμήμα 
Μητρώου προβαίνει σε απόρριψη του αιτήματος μέσω της 
πλατφόρμας. Επίσης, αν δεν υποβληθεί συμπληρωματική 
αίτηση εντός της προθεσμίας των τριάντα (30) ημερών, το 
Τμήμα Μητρώου προβαίνει σε απόρριψη του αιτήματος. 

4. Με την ολοκλήρωση της διαδικασίας ελέγχου και 
εφόσον πληρούνται οι προϋποθέσεις εγγραφής, το Τμήμα 
Μητρώου ενημερώνει σχετικά τον Φορέα, προκειμένου να 
προβεί εντός δέκα (10) ημερών από την λήψη της ενημέ¬ 
ρωσης στην αποστολή του Καταστατικού σε φυσική μορ¬ 
φή και με πρωτότυπές υπογραφές. Η υποβολή γίνεται με 
χρήση πρότυπης έντυπης αίτησης, η οποία διατίθεται στον 
ιστότοπο του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. Στην έντυπη αίτηση 
αναγράφεται υποχρεωτικά, ο αριθμός πρωτοκόλλου της 
ηλεκτρονικής αίτησης εγγραφής. Αν μετά την παρέλευση 
της προθεσμίας των τριάντα (30) ημερών, δεν έχει υπο¬ 
βληθεί η έντυπη αίτηση, το Τμήμα Μητρώου προβαίνει 
σε απόρριψη του αιτήματος. 

5. Μετά την παραλαβή του πρωτότυπου Καταστατικού, 
το Τμήμα Μητρώου προβαίνει σε σύγκριση των στοιχείων 


του με το αντίστοιχο ηλεκτρονικά υποβληθέν. Εφόσον δεν 
υπάρχουν αποκλίσεις, το Τμήμα Μητρώου προβαίνει σε 
έγκριση του ηλεκτρονικού αιτήματος, απόδοση Αριθμού 
Γε.Μ.Κ.Ο. και έκδοση της σχετικής βεβαίωσης εγγραφής, 
στην οποία επισυνάπτεται επικυρωμένο αντίγραφο του 
εγκεκριμένου Καταστατικού. 

Σε περίπτωση που υπάρχουν αποκλίσεις, ενημερώνεται 
ηλεκτρονικά ο Φορέας, ο οποίος υποχρεούται να προ¬ 
σκομίσει εκ νέου το Καταστατικό σε φυσική μορφή εντός 
προθεσμίας δέκα (10) ημερών. Μετά την παρέλευση της 
εν λόγω προθεσμίας, χωρίς να έχει υποβληθεί το Καταστα¬ 
τικό, τοΤμήμα Μητρώου απορρίπτει το αίτημα. 

6. Η βεβαίωση εγγραφής αποτελεί δικαιολογητικά για 
την πραγματοποίηση της έναρξης εργασιών στην αρμό¬ 
δια Φορολογική Αρχή καθώς και για υποβολή σε άλλες 
Δημόσιες Αρχές. 

7. Ο Φορέας με την ολοκλήρωση της διαδικασίας και 
αφού λάβει τη Βεβαίωση Εγγραφής, οφείλει εντός προ¬ 
θεσμίας τριάντα (30) ημερολογιακών ημερών από την 
ημερομηνία εγγραφής στο Μητρώο, να υποβάλει μέσω 
της πλατφόρμας τα εξής δικαιολογητικά: 

α) αντίγραφο βεβαίωσης έναρξης εργασιών στη Δ.Ο.Υ 

β) το Ετήσιο Πρόγραμμα Δραστηριοτήτων με περίοδο 
αναφοράς έως το τέλος του τρέχοντος έτους. Ειδικά, για 
τις εγγραφές που πραγματοποιούνται τους τελευταίους 
τέσσερις (4) μήνες του έτους, η περίοδος αναφοράς εκτεί¬ 
νεται έως το τέλος του επόμενου έτους. 

γ) Πρακτικό Γενικής Συνέλευσης για εκλογή τηςΔιοικού- 
σας Επιτροπής, (για Κοιν.Σ.Επ.) ή του Διοικητικού Συμβου¬ 
λίου (για Συν.Εργ.), εκτός εάν αυτή έχει οριστεί απευθείας 
από το Καταστατικό και 

δ) Πρακτικό τηςΔιοικούσας Επιτροπής (για Κοιν.Σ.Επ.) ή 
του Διοικητικού Συμβουλίου (για Συν.Εργ.) για συγκρότησή 
της σε σώμα. 

8. Σε περίπτωση που η προθεσμία της προηγούμενης 
παραγράφου παρέλθει χωρίς να υποβληθούν τα προβλε- 
πόμενα στοιχεία, το Τμήμα Μητρώου ενημερώνει μέσω 
της πλατφόρμας, τον νόμιμο εκπρόσωπο τού Φορέα για 
την υποχρέωση υποβολής των ανωτέρω δικαιολογητικών. 
Αν παρέλθουν τριάντα (30) ημέρες από την ειδοποίηση, 
χωρίς να υποβληθούν τα σχετικά δικαιολογητικά, ο Φο¬ 
ρέας διαγράφεται αυτοδίκαια από το Μητρώο. Το Τμήμα 
Μητρώου εκδίδει διαπιστωτική πράξη διαγραφής την 
οποία κοινοποιεί στην αρμόδια Δ.Ο.Υ. 

9. Η βεβαίωση εγγραφής ισχύει έως την υποβολή του 
πρώτου Ετησίου Προγράμματος Δραστηριοτήτων και 
Απολογισμού, οπότε αντικαθίσταται από το Πιστοποιητι¬ 
κό Μέλους του Μητρώου σύμφωνα μετά οριζόμενα στο 
άρθρο 16 της παρούσης. 

Άρθρο 12 

Στοιχεία καταχώρισης στο Μ.Κ.Ε 

1. Κατά την φάση εγγραφής και για όλη την περίοδο 
ένταξης των Φορέων στο Μ.Κ.Ε., τα στοιχεία που καταχω- 
ρούνται στην ηλεκτρονική βάση του Μητρώου και δημο¬ 
σιεύονται στην πλατφόρμα είναι αναλυτικά τα ακόλουθα: 

α) ΣτοιχείαΤαυτότητας: επωνυμία επιχείρησης, διακριτι¬ 
κός τίτλος, νομική μορφή, Α.Φ.Μ., Δ.Ο.Υ., συνολικός αριθ¬ 
μός μελών, αριθμός μελών - φυσικά πρόσωπα, αριθμός 

μελών - νομικά πρόσωπα (για Κοιν.Σ.Επ.), αριθμός μελών- 
Ν.Π.Δ.Δ. (για Κοιν.Σ.Επ.), καταστατικός σκοπός, αντικείμενο 
δραστηριότητας - ΚΑΔ κύριας και δευτερεύουσας/σες 
δραστηριότητας, τρόπος διανομής κερδών, ύψος υποχρε¬ 
ωτικής συνεταιριστικής μερίδας, Καταστατικό με τυχόν 
τροποποιήσεις σε κωδικοποιημένη μορφή, απόφαση ΓΣ 
περί συστήματος αμοιβών (για Συν. Εργαζομένων). 

β) Στοιχεία Έδρας: Περιφέρεια, Περιφερειακή Ενότητα, 
Δήμος, Δημοτικό Διαμέρισμα, Οδός, Αριθμός, Ταχυδρο¬ 
μικός Κώδικας/Τ.Θ., Τηλέφωνο Επικοινωνίας, Ρβχ Επικοι¬ 
νωνίας, Ηλεκτρονικό Ταχυδρομείο (θ-γπθΝ), Διεύθυνση 
Ιστότοπου (ννθ05ίΐθ) 
γ) Στοιχεία Μελών του Φορέα: 

γα) Φυσικά Πρόσωπα: Ονοματεπώνυμο, Α.Φ.Μ., Δ.Ο.Υ., 
Αριθμός υποχρεωτικών συνεταιριστικών μερίδων, Αριθ¬ 
μός προαιρετικών συνεταιριστικών μερίδων, Ένταξη στις 
Ευάλωτες ή στις Ειδικές Ομάδες Πληθυσμού (προσδιο¬ 
ρισμός), Συμμετοχή σε άλλη Κοιν.Σ.Επ. (αναγράφονται η 
επωνυμία, το ΑΦΜ και η Δ.Ο.Υ.). 

γβ) Νομικά Πρόσωπα (για Κοιν.Σ.Επ.): Επωνυμία, Νομική 
Μορφή, Α.Φ.Μ., Δ.Ο.Υ., Διεύθυνση Έδρας (Νομός, Δήμος, 
Δημοτικό Διαμέρισμα, Οδός, ΑριθμόςΤ.Κ.), Αριθμός υπο¬ 
χρεωτικών συνεταιριστικών μερίδων, Αριθμός προαιρετι¬ 
κών συνεταιριστικών μερίδων, Έτος Ίδρυσης, καταστατι¬ 
κός Σκοπός, Αντικείμενο Κύριας Δραστηριότητας - ΚΑΔ, 
Συμμετοχή σε άλλη Κοιν.Σ.Επ. (αν ναι, αναγράφονται η 
επωνυμία, το ΑΦΜ και η Δ.Ο.Υ.), απόφαση έγκρισης επο- 
πτεύοντος Φορέα (για Κοιν.Σ.Επ. Ενταξης), ονοματεπώνυ¬ 
μο εκπροσώπου στην Κοιν.Σ.Επ. 

δ) Στοιχεία Μελών της Διοικούσας Επιτροπής ή του Δι¬ 
οικητικού Συμβουλίου: Ονοματεπώνυμο, Α.Φ.Μ., Δ.Ο.Υ., 
Ιδιότητα/Οέση στη Διοικούσα Επιτροπή ή στο Διοικητι¬ 
κό Συμβούλιο, Αριθμός υποχρεωτικών συνεταιριστικών 
μερίδων, Αριθμός προαιρετικών συνεταιριστικών μερί¬ 
δων, Ένταξη στις Ειδικές ή Ευάλωτες Ομάδες Πληθυσμού 
(προσδιορισμός), Συμμετοχή σε άλλη Κοιν.Σ.Επ. (αν ναι, 
αναγράφονται η επωνυμία, το ΑΦΜ και η Δ.Ο.Υ.) 

ε) Διάρκεια θητείας της Διοικούσας Επιτροπής ή του 
Διοικητικού Συμβουλίου: Ημερομηνία λήξης θητείας της 
Διοικούσας Επιτροπής ή του Διοικητικού Συμβουλίου. 

στ) Στοιχεία Έναρξης Δραστηριότητας: Αριθμός πρω¬ 
τοκόλλου και ημερομηνία Έναρξης Δραστηριότητας στη 
Δ.Ο.Υ. 

ζ) Οικονομικές καταστάσεις του ν. 4308/2014 
η) Ετήσιο Πρόγραμμα Δραστηριοτήτων και Απολογι¬ 
σμού: Ετήσιο Σχέδιο Δράσης-Π ρογραμματισμός Δραστη¬ 
ριοτήτων. 

2. Τα παραπάνω στοιχεία επικαιροποιούνται με πρωτο¬ 
βουλία του Φορέα, απευθείας μέσω του λογαριασμού του 
στην πλατφόρμα. Για τα στοιχεία που απαιτείται η έγκριση 
της Διοίκησης, σύμφωνα με το άρθρο 13 της παρούσας, 
η επικαιροποίηση πραγματοποιείται από το Τμήμα Μη¬ 
τρώου. 

Άρθρο 13 

Τροποποίηση Στοιχείων των Φορέων 
1. Τα στοιχεία του Φορέα που έχουν καταχωρηθεί στο 
Μητρώο τροποποιούνται με ευθύνη του εγγεγραμμένου 
Φορέα και μετά από έγκριση τουΤμήματος Μητρώου στις 


ακόλουθες περιπτώσεις: α) τροποποίηση στοιχείων του 
καταστατικού, και β) αλλαγή της σύνθεσης της Διοικού- 
σας Επιτροπής (Κοιν.Σ.Επ.) ή του Διοικητικού Συμβουλίου 
(Συν.Εργ.). 

2. Τα στοιχεία του Φορέα που έχουν καταχωρηθεί στο 
Μητρώο τροποποιούνται με ευθύνη του εγγεγραμμένου 
Φορέα και χωρίς προηγούμενη έγκριση της Διοίκησης 
στην περίπτωση αλλαγής λοιπών στοιχείων του Φορέα. 

3. Η διαδικασία υποβολής αιτήσεων τροποποίησης 
στοιχείων του Φορέα υλοποιείται αποκλειστικά μέσω 
της πλατφόρμας. Οι Φορείς που έχουν εγγράφει στο 
Μητρώο οφείλουν να υποβάλλουν σχετική αίτηση τρο¬ 
ποποίησης των στοιχείων εντός τριάντα (30) ημερών 
από την ημερομηνία επέλευσης της μεταβολής. Κατ' 
εξαίρεση η αίτηση υποβάλλεται εντός τριών (3) μηνών 
από την αποχώρηση μέλους που ανήκει σε Ειδική ή Ευ¬ 
άλωτη Ομάδα Πληθυσμού σε Κοιν.Σ.Επ. Ένταξης, όταν η 
τροποποίηση αφορά προσθήκη μέλους για την αποκα¬ 
τάσταση του κριτηρίου συμμετοχής. Σε περίπτωση υπο¬ 
βολής εκπρόθεσμης αίτησης επιβάλλεται στον Φορέα 
πρόστιμο του αρ. 11 παρ.3 του ν. 4430/2016 (ΦΕΚ 205/ 
Α/31.10.2016). 

4. Εάν λόγω της τροποποίησης, ο Φορέας παραβιάζει 
τις προβλέψεις του παρόντος Νόμου, το Τμήμα Μητρώου 
καλείτον Φορέα εντός προθεσμίας τριάντα (30) ημερών να 
υποβάλει νέα αίτηση με την οποία θα ανακαλεί την προη¬ 
γούμενη μεταβολή ή θα προσαρμόζεται στις διατάξεις του 
Νόμου. Εάν δεν υποβληθεί νέο αίτημα ή εάν ούτε με την 
νέα αίτηση προκύπτει συμμόρφωση με το ν. 4430/2016 
(ΦΕΚ 205/Α/31.10.2016), το Τμήμα Μητρώου απορρίπτει 
το αίτημα και διαγράφει τον Φορέα από το Μητρώο. 

5. Σε περίπτωση έγκρισηςτου αιτήματοςτροποποίησης 
Καταστατικού, το Τμήμα Μητρώου εκδίδει βεβαίωση κα- 
ταχώρησης τροποποίησης, στην οποία επισυνάπτεται επι¬ 
κυρωμένο αντίγραφο του τροποποιημένου Καταστατικού. 

Σε περίπτωση έγκρισης του αιτήματος αλλαγής σύνθεσης 
Διοικούσας Επιτροπής ή Διοικητικού Συμβουλίου, τοΤμήμα 
Μητρώου εκδίδει βεβαίωση καταχώρησης αλλαγής σύν¬ 
θεσής Διοικούσας Επιτροπής ή Διοικητικού Συμβουλίου. 

6. Ο Φορέας οφείλει να δηλώσει την μεταβολή στην 
αρμόδια Δ.Ο.Υ. Μετά την ολοκλήρωση της διαδικασίας 
μεταβολής στην Δ.Ο.Υ., και εντός τριάντα (30) ημερών από 
την έγκριση της μεταβολής από το Τμήμα Μητρώου, ο Φο¬ 
ρέας υποβάλει συμπληρωματικά αντίγραφο της δήλωσης 
μεταβολής στην Δ.Ο.Υ. 

Σε περίπτωση μη υποβολής της ή εκπρόθεσμης υπο¬ 
βολής της, επιβάλλεται πρόστιμο του αρ.11 παρ. 3 του 
ν. 4430/2016 (ΦΕΚ 205/Α/31.10.2016). 

Άρθρο 14 

Διαγραφή των Φορέων (Κοιν.Σ.Επ., Συν.Εργ..) 

από το Μ.Κ.Ε 

1. Οι Φορείς διαγράφονται από το Μ.Κ.Ε, με απόφαση 
της Διοίκησης στις εξής περιπτώσεις: 

ί) Όταν δεν υποβάλλουν τα απαραίτητα δικαιολογητι- 
κά για την ολοκλήρωση της διαδικασίας εγγραφής στο 
Μητρώο. 

ίί) Όταν το μέλος του Μ.Κ.Ε ή τα φυσικά πρόσωπα που 
συμμετέχουν σε αυτό, χρησιμοποιούν τις ευνοϊκές ρυθμί- 

σειςτου ν. 4430/2016 (ΦΕΚ 205/Α/31.10.2016) με σκοπό να 
αποκομίσουν για λογαριασμό των ιδίων ή για λογαριασμό 
άλλων παράνομο περιουσιακό όφελος. 

ίϋ) Όταν παραμένουν αδρανείς για χρονικό διάστημα 
μεγαλύτερο των δύο ετών, δηλαδή δεν εμφανίζουν οι¬ 
κονομική δραστηριότητα σε δυο συνεχείς οικονομικές 
χρήσεις. Ως οικονομική δραστηριότητα, για τις Κοιν.Σ.Επ. 
και τους Συνεταιρισμούς Εργαζομένων, νοείται η πώληση 
αγαθών ή παροχή υπηρεσιών απάτην επιχείρηση. 

2. Κάθε Φορέας, μέλος του Μ.Κ.Ε, διαγράφεται από αυτό, 
στην περίπτωση που η Γενική Συνέλευση των μελών του 
αποφασίσει τη λύση του νομικού προσώπου. 

3. Η λύση του νομικού προσώπου και κατ' επέκταση η 
διαγραφή του από το Μητρώο επέρχεται επίσης υποχρε¬ 
ωτικά στις περιπτώσεις που: 

α) τα μέλη του μειωθούν κάτω από το ελάχιστο 
όριο που ορίζει κατά περίπτωση ο ν. 4430/2016 (ΦΕΚ 
205/Α/31.10.2016) (αρ.15, παρ.2 και αρ,.25 παρ.2), 
β) υπάρξει τελεσίδικη απόφαση κατά τα προβλεπόμε- 
να στην παρ.4 του αρ.15 και στην παρ.4 του αρ.25 του 
ν. 4430/2016 (ΦΕΚ 205/Α/31.10.2016) 
γ) σύμφωνα με τα άρθρα 10 και 11 του ν. 1667/1986 (ΦΕΚ 
196/Α/6-12-1986) λήξει ο χρόνος διάρκειάς του, όπως αυ¬ 
τός ορίζεται στο καταστατικό του και δεν αποφασιστεί 
προηγούμενα από τη Γενική Συνέλευση η παράταση της 
διάρκειάς του και 
δ) κηρυχθεί σε πτώχευση. 

Άρθρο 15 

Διαδικασία διαγραφής 

1. Η διαδικασία διαγραφής των Φορέων από το Μ.Κ.Ε 
με απόφαση ΓΣ πραγματοποιείται ως εξής: 

α) Ο Φορέας εντός προθεσμίας τριάντα (30) ημερολο¬ 
γιακών ημερών από την ημερομηνία απόφασης της Γε¬ 
νικής της Συνέλευσης περί λύσης, οφείλει να υποβάλει 
σχετική ηλεκτρονική αίτηση στο Τμήμα Μητρώου, μέσω 
της πλατφόρμας με συνημμένο το Πρακτικό της Γενικής 
Συνέλευσης. 

β) Το Τμήμα Μητρώου εντός προθεσμίας δέκα (10) ημε¬ 
ρολογιακών ημερών από την παραλαβή του αιτήματος 
προβαίνει σε εξέταση της αίτησης. Σε περίπτωση που 
απαιτούνται επιπλέον δικαιολογητικά, το Τμήμα Μητρώ¬ 
ου ενημερώνει τον Φορέα, ο οποίος υποχρεούται να τα 
υποβάλει με συμπληρωματική αίτηση εντός δεκαπέντε 
(15) ημερών από την λήψη της ειδοποίησης. 

2. Σε περίπτωση που η αίτηση είναι πλήρης, καλείται ο 
Φορέας να υποβάλει εντός τριάντα (30) ημερών με έντυπη 
αίτηση (στην οποία αναγράφεται υποχρεωτικά ο αριθμός 
πρωτοκόλλου της ηλεκτρονικής αίτησης), τα δικαιολογητι- 
κά σε φυσική μορφή. Εάν δεν υποβληθούν ή υποβληθούν 
εκπρόθεσμα τα δικαιολογητικά, επιβάλλεται πρόστιμο, της 
παρ.3 του αρ.11 του ν. 4430/2016 (ΦΕΚ 205/Α/31.10.2016). 

3. Μετην έγκριση του αιτήματος διαγραφής, η ηλεκτρονι¬ 
κή βάση παράγει αυτόματα Πιστοποιητικό Λύσης-Βεβαίω- 
ση Διαγραφής, ενώ ταυτόχρονα καταχωρείται στο Μητρώο 
σήμανση ότι η επιχείρηση βρίσκεται σε διαδικασία εκκα¬ 
θάρισης και ενημερώνεται υπηρεσιακά η αρμόδια Δ.Ο.Υ. 

4. Μετά την ολοκλήρωση της εκκαθάρισης και πάντως 
εντός έξι (6) μηνών από την έκδοση της Βεβαίωσης Δια¬ 


γραφής, ο Φορέας υποχρεούται να υποβάλει στο Τμήμα 
Μητρώου: 

α) αντίγραφο της βεβαίωσης διακοπής εργασιών στη 
Δ.Ο.Υ. και 

β) οικονομικές καταστάσεις στις οποίες θα αποτυπώνε- 
ται το αποτέλεσμά της εκκαθάρισης, καθώς και αποδεικτι¬ 
κά κατάθεσης τυχόν απομένοντος ενεργητικού στοΤαμείο 
Κοινωνικής Οικονομίας. Στη συνέχεια, το Τμήμα Μητρώου 
καταχωρεί την οριστική διαγραφή της επιχείρησης από το 
Μ.Κ.Ε. Σε περίπτωση που δεν υποβληθούν εμπρόθεσμα 
τα δικαιολογητικά της προηγούμενης παραγράφου, το 
Τμήμα Μητρώου επιβάλει πρόστιμο της παρ.3 του αρ.11 
του ν. 4430/2016 (ΦΕΚ 205/Α/31.10.2016). 

5. Η διαδικασία διαγραφής από το Μ.Κ.Ε με πρωτοβου¬ 
λία της Διοίκησης, πραγματοποιείται ως εξής: 

α) Το Τμήμα Μητρώου ενημερώνει την επιχείρηση 
σχετικά με την απόφαση διαγραφής και την καλεί εντός 
προθεσμίας ενενήντα (90) ημερολογιακών ημερών να 
υποβάλει με ηλεκτρονική αίτηση Πρακτικό Γενικής Συ¬ 
νέλευσης με το οποίο θα αποφασίζεται η μετατροπή 
της επιχείρησης σε άλλη νομική μορφή, και η διανο¬ 
μή της περιουσίας της σύμφωνα με το άρθρο 22 του 
ν. 4430/2016 (ΦΕΚ 205/Α/31.10.2016), όπως τροποποιή¬ 
θηκε και ισχύει ή η λύση και εκκαθάρισή της. 

β) Εάν η ανωτέρω προθεσμία παρέλθει χωρίς να υπο¬ 
βληθεί η ανωτέρω αίτηση και το σχετικό πρακτικό ΓΣ, το 
Τ μήμα Μητρώου διαγράφει αυτεπάγγελτα τον Φορέα από 
το Μ.Κ.Ε. και επιβάλει πρόστιμο της παρ.3 του αρ.11 του 
ν. 4430/2016 (ΦΕΚ 205/Α/31.10.2016). 

γ) Εάν απαιτούνται επιπλέον δικαιολογητικά, το Τμήμα 
Μητρώου ενημερώνει τον Φορέα, ο οποίος υποχρεούται 
να τα υποβάλει με συμπληρωματική αίτηση εντός δεκα¬ 
πέντε (15) ημερών από την λήψη της ειδοποίησης. 

δ) Σε περίπτωση που η αίτηση είναι πλήρης, καλείται ο 
Φορέας να υποβάλει εντός τριάντα (30) ημερών με έντυπη 
αίτηση (στην οποία αναγράφεται υποχρεωτικά ο αριθμός 
πρωτοκόλλου της ηλεκτρονικής αίτησης), τα δικαιολογη- 
τικά σε φυσική μορφή. Εάν δεν υποβληθούν εμπρόθεσμα 
τα δικαιολογητικά, επιβάλλεται πρόστιμο, της παρ.3 του 
αρ.11 του ν. 4430/2016 (ΦΕΚ 205/Α/31.10.2016) 

6. Η απόφαση διαγραφής του Φορέα από το Μητρώο 
Κοινωνικής Επιχειρηματικότητας κοινοποιείται με ευθύνη 
του Τμήματος Μητρώου στην αρμόδια Δημόσια Οικονο¬ 
μική Υπηρεσία. 

Άρθρο 16 

Υποχρεώσεις που απορρέουν από τη συμμετοχή 
στο Μητρώο- Πιστοποιητικό Μέλους 
του Μητρώου 

1. Σύμφωνα με τις διατάξεις του ν. 4430/2016 (ΦΕΚ 
205/Α/31.10.2016), αλλά και της παρούσης, κάθε Φορέας 
υποχρεούται να λαμβάνει έγκριση από τοΤμήμα Μητρώου 
σε περίπτωση τροποποίησης του καταστατικού, αλλαγής 
της σύνθεσης των μελών της Διοικούσας Επιτροπής και 
να ενημερώνει το Μητρώο, χωρίς υποχρέωση έγκρισης, 
σε περίπτωση αλλαγής λοιπών στοιχείων της επιχείρησης. 

2. Ο Φορέας υποχρεούται, από τη δεύτερη χρήση 
λειτουργίας του, να παρουσιάζει ετήσια δαπάνη μισθο¬ 
δοσίας τουλάχιστον ίση με το 25% του κύκλου εργασι- 

ών της προηγούμενης χρήσης του. Η υποχρέωση αυτή 
αφορά τους Φορείς με κύκλο εργασιών και έσοδα επιχο¬ 
ρηγήσεων της προηγούμενης ετήσιας χρήσης μεγαλύ¬ 
τερα από το 300% του ετήσιου κόστους μισθοδοτικής 
δαπάνης ενός υπαλλήλου πλήρους απασχόλησης, με 
βάση τον κατώτατο νομοθετημένο μισθό χωρίς επιδό¬ 
ματα. Ο ετήσιος κύκλος εργασιών λαμβάνεται, όπως ορί¬ 
ζεται στο Παράρτημα Α', του ν. 4308/2014 (ΦΕΚ 251 /Α/ 
24-11-2014). 

3.0 αριθμός των εργαζομένων μη μελών του Φορέα δεν 
μπορεί να υπερβαίνει σε ποσοστό το 40% του συνόλου 
των εργαζομένων του ΦορέαΤο ποσοστό αυτό μπορεί να 
αυξάνεται μέχρι και το 50% του συνολικού ποσοστού των 
εργαζομένων του Φορέα, κατόπιν αιτιολογημένης από¬ 
φασης του Τμήματος Μητρώου επί αιτήσεως του Φορέα 
για την αντιμετώπιση έκτακτων εποχικών αναγκών, για 
χρονικό διάστημα που δεν μπορεί να υπερβαίνει τους 
έξι (6) μήνες ανά ημερολογιακό έτος. Ο υπολογισμός των 
ανωτέρω ποσοστών πραγματοποιείται σε όρους Ετήσιων 
Μονάδων Εργασίας (Ε.Μ.Ε.). 

4. Οι Φορείς υποχρεούνται σε ετήσια βάση να υποβά¬ 
λουν στο Τμήμα Παρακολούθησης και Ελέγχου Φορέων 
Κοινωνικής και Αλληλέγγυας Οικονομίας στοιχεία για την 
λειτουργία τους, από τα οποία να τεκμηριώνεται η πλήρω¬ 
ση των κριτηρίων εγγραφής τους. Συγκεκριμένα, οφείλουν 
να υποβάλουν το Ετήσιο Πρόγραμμα Δραστηριοτήτων 
και Απολογισμού, το οποίο περιλαμβάνει τον προγραμ¬ 
ματισμό των δράσεων που θα αναπτύξουν, καθώς και τον 
απολογισμό των δραστηριοτήτων του προηγούμενου 
έτους. Επίσης, υποχρεούνται να υποβάλλουν τις Οικονο¬ 
μικές Καταστάσεις που προβλέπονται από το ν. 4308/2014 
(ΦΕΚ 251/Α/24-11-2014). 

5. Γιατην υποβολή του Ετήσιου Προγράμματος Δραστη¬ 
ριοτήτων και Απολογισμού η επιχείρηση εντός τριάντα (30) 
ημερολογιακών ημερών, από την ημερομηνία εμπρόθε¬ 
σμης συνεδρίασης της τακτικής Ετήσιας Γενικής Συνέλευ¬ 
σης, η οποία εγκρίνει τον απολογισμό του προηγούμενου 
έτους, τις Οικονομικές της καταστάσεις και τον προγραμ¬ 
ματισμό των δραστηριοτήτων του νέου έτους, οφείλει να 
υποβάλει στο Τμήμα Παρακολούθησης και Ελέγχου, μέσω 
της πλατφόρμας, ηλεκτρονική αίτηση καταχώρησης στοι¬ 
χείων του Ετήσιου Προγράμματος Δραστηριοτήτων και 
Απολογισμού, με βάση ειδικό πρότυπο έντυπο. 

6. Τα δικαιολογητικά που επισυνάπτονται στη αίτηση 
είναι τα εξής: 

α) Πρακτικό της Ετήσιας Τακτικής Γενικής Συνέλευσης 
των Μελών (με την οποία εγκρίθηκαν απολογισμός-προ- 
γραμματισμός και οικονομικές καταστάσεις, 

β) Οικονομικές καταστάσεις του ν. 4308/2014 (ΦΕΚ 
251/Α/24-11-2014) 

γ) Αναλυτικές Περιοδικές Δηλώσεις του ΙΚΑ των τεσ¬ 
σάρων τριμήνων του προηγούμενου έτους ή υπεύθυνη 
δήλωση του ν. 1599/1986 του Προέδρου της Διοικούσας 
Επιτροπής ή του Διοικητικού Συμβουλίου περί μη απασχό¬ 
λησης προσωπικού κατά το έτος αναφοράς. 

δ) Πίνακα Προσωπικού του Σώματος Επιθεώρησης Ερ¬ 
γασίας (μόνο για τις Κοιν.Σ.Επ. Ένταξης), 

ε) Δικαιολογητικά για τους εργαζόμενους που αφορά 
ο απολογισμός και προσελήφθησαν εντός του έτους,από 


τα οποία θα προκύπτει ότι τηρούνται τα κριτήρια απασχό¬ 
λησης και συμμετοχής (μόνο για τις Κοιν.Σ.Επ. Ένταξης). 

στ) Πρακτικό ΓΣ για λήψη απόφασης σχετικά με την δι¬ 
ανομή των κερδών στους εργαζομένους και αναλυτική 
κατάσταση στην οποία θα αποτυπώνεται ο τρόπος υπο¬ 
λογισμού καθώς και αποδεικτικά σχετικά με τον τρόπο 
διανομής τους, (μόνο για Κοιν.Σ.Επ.) 

ζ) Αποδεικτικά καταβολής των αμοιβών στα μέλη, (μόνο 
για Συν.Εργ..) 

η) Αποδεικτικά σχετικά με τον τρόπο καταβολής σε τρα¬ 
πεζικό λογαριασμό του Φορέα ή μεταβίβασης των συνε¬ 
ταιριστικών μερίδων (υποχρεωτικών και προαιρετικών) 

7. Σε περίπτωση που από τα προσκομιζόμενα στοιχεία δεν 
τεκμηριώνεται η εκπλήρωση των κριτηρίων εγγραφής, το 
Τμήμα Παρακολούθησης και Ελέγχου ενημερώνει σχετικά τον 
Φορέα και τον καλεί εντός προθεσμίας δέκα (10) ημερολο¬ 
γιακών ημερών να υποβάλει πρόσθετα διευκρινιστικά στοι¬ 
χειά. Αν από τα νέα στοιχεία δεν προκύπτει η εκπλήρωση των 
κριτηρίων εγγραφής, ο Φορέας διαγράφεται από το Μ.Κ.Ε. 

8. Σε περίπτωση που από τα προσκομιζόμενα στοιχεία, 
προκύπτει ότι ο Φορέας παραμένει σε αδράνεια για δύο 
συνεχόμενες διαχειριστικές χρήσεις, ο Φορέας διαγράφε¬ 
ται από το Μ.Κ.Ε. 

9. Με την ολοκλήρωση της διαδικασίας ελέγχου σύμ¬ 
φωνα με τα ανωτέρω το Τμήμα Μητρώου προβαίνει σε 
έγκριση του ηλεκτρονικού αιτήματος. Με την έγκριση του 
αιτήματος, εκδίδεται μέσω της πλατφόρμας το Πιστοποι¬ 
ητικό Μέλους του Μητρώου. 

Άρθρο 17 

Εγγραφή των Κοι.Σ.Π.Ε. στο Μ.Κ.Ε 

1. Οι Κοινωνικοί Συνεταιρισμοί Περιορισμένης Ευθύ¬ 
νης, που διέπονται από τις διατάξεις του άρθρου 12 του 
ν. 2716/1999 (ΦΕΚ 99/Α/17.5.1999) εγγράφονται στο Μ.Κ.Ε 
και συγκεκριμένα στην κατηγορία «Ένταξης», αυτοδίκαια, 
όπως ρητά ορίζει το εδαφ. αγ'της παρ.2 του αρ.14 του 
ν. 4430/2016 (ΦΕΚ 205/Α/31.10.2016). 

2. Ο Κοι.Σ.Π.Ε, οφείλει να συμπληρώσει την αίτηση εγ¬ 
γραφής στο Μητρώο και να την υποβάλει ηλεκτρονικά, 
συνοδευόμενη από τα εξής: 

α) Ισχύον καταστατικό σε ηλεκτρονική μορφή, 
β) Πιστοποιητικό εγγραφής και μεταβολών στα Μητρώα 
του Ειρηνοδικείου. 

γ) Π ρακτικό Γενικής Συνέλευσης για την εκλογή Εποπτι¬ 
κού και Διοικητικού Συμβούλιου, 
δ) Πρακτικό συγκρότησης αυτών σε σώμα, 
ε) Αποδεικτικά στοιχεία κατάθεσης των πρακτικών στο 
Ειρηνοδικείο. 

στ) Βεβαίωση Έναρξης Δραστηριότητας, 
ζ) Αναλυτικός πίνακας με τα στοιχεία εργαζομένων για 
τη χρήση που προηγείται του έτους εγγραφής. 

η) Άδεια Λειτουργίας ή Βεβαίωση νόμιμης απαλλαγής 
από αυτή. 

θ) Απόφαση έγκρισης σκοπιμότητας από το Υπουργείο 
Υγείας. 

3. Η ηλεκτρονική υποβολή της αίτησης έγγραφης 
πραγματοποιείται μέσω της πλατφόρμας του Μητρώου. 
Η αίτηση υποβάλλεται από τον νόμιμα εξουσιοδοτημένο 
εκπρόσωπο του Κοι.Σ.Π.Ε. 

4. Το Τμήμα Μητρώου, εντός τριάντα (30) ημερολογια¬ 
κών ημερών από την υποβολή της αίτησης προβαίνει σε 
εξέτασή της για να διαπιστώσει την τήρηση των διατάξεων 
του ν. 4430/2016 (ΦΕΚ 205/Α/31.10.2016). 

5. Σε περίπτωση που διαπιστωθούν ελλείψεις δικαιο- 
λογητικών, το Τμήμα Μητρώου ενημερώνει τον Κοι.Σ.Π.Ε, 
μέσω της πλατφόρμας προκειμένου να προβεί στις ανα¬ 
γκαίες διορθώσεις και ακολούθως να υποβάλει ηλεκτρο¬ 
νικά με συμπληρωματική αίτηση τα διορθωμένα δικαιολο- 
γητικά εντός τριάντα (30) ημερολογιακών ημερών 

6. Με την παραλαβή των συμπληρωματικών δικαιο- 
λογητικών, το Τμήμα Μητρώου προβαίνει σε εκ νέου 
έλεγχό της αίτησης, εντός είκοσι (20) ημερών. Αν και 
μετά την υποβολή των συμπληρωματικών δικαιολογη- 
τικών προκύπτει η μη συμμόρφωση με τις διατάξεις του 
ν. 4430/2016 (ΦΕΚ 205/Α/31.10.2016), το Τμήμα Μητρώου 
προβαίνει σε οριστική απόρριψη του αιτήματος μέσω της 
πλατφόρμας. Επίσης, αν δεν υποβληθούν εμπρόθεσμα τα 
δικαιολογητικά, το Τμήμα Μητρώου προβαίνει σε απόρ¬ 
ριψη του αιτήματος. 

7. Με την ολοκλήρωση της διαδικασίας ελέγχου και 
εφόσον πληρούνται οι προϋποθέσεις εγγραφής, το Τμήμα 
Μητρώου ενημερώνει σχετικά τον Φορέα, προκειμένου να 
προβεί εντός δέκα (10) ημερών από τη λήψη της ενημέρω¬ 
σης στην αποστολή επικυρωμένου από την αρμόδια αρχή 
αντιγράφου του Καταστατικού, σε φυσική μορφή. Η υπο¬ 
βολή γίνεται με έντυπη αίτηση στην οποία αναγράφεται 
υποχρεωτικά ο αριθμός πρωτοκόλλου της ηλεκτρονικής 
αίτησης. Αν μετά την παρέλευση της ανωτέρω προθεσμί¬ 
ας, δεν έχει υποβληθεί αντίγραφο Καταστατικού, το Τμήμα 
Μητρώου προβαίνει σε απόρριψη του αιτήματος. 

8. Μετά την παραλαβή του αντίγραφου Καταστατικού, 
το Τμήμα Μητρώου προβαίνει σε σύγκριση των στοιχείων 
του με το αντίστοιχο ηλεκτρονικά υποβληθέν. Εφόσον δεν 
υπάρχουν αποκλίσεις, το Τμήμα Μητρώου προβαίνει σε 
έγκριση του ηλεκτρονικού αιτήματος, απόδοση Αριθμού 
Γε,.Μ.Κ.Α.Ο. και έκδοση της σχετικής βεβαίωσης εγγραφής. 

9. Σε περίπτωση που υπάρχουν αποκλίσεις, ενημερώ¬ 
νεται ηλεκτρονικά ο Κοι.Σ.Π.Ε, ο οποίος υποχρεούται να 
προσκομίσει το ορθό Καταστατικό εντός προθεσμίας δέκα 
(10) ημερών. Μετά την παρέλευση της εν λόγω προθεσμίας 
χωρίς την υποβολή των απαραίτητων δικαιολογητικών, το 
Τμήμα Μητρώου απορρίπτει το αίτημα. 

10. Η Βεβαίωση Εγγραφής ισχύει έως την υποβολή του 
πρώτου Ετησίου Προγράμματος Δραστηριοτήτων και 
Απολογισμού, οπότε αντικαθίσταται από το Πιστοποιητι¬ 
κό Μέλους του Μητρώου σύμφωνα μετά οριζόμενα στο 
άρθρο 21 της παρούσας. 

Άρθρο 18 

Στοιχεία καταχώρισης στο Μητρώο 

1. Κατά την εγγραφή και για το διάστημα ένταξης των 
Κοι.Σ.Π.Ε στο Μητρώο, τα στοιχεία που καταχωρούνται 
και δημοσιεύονται στην πλατφόρμα είναι αναλυτικά τα 
ακόλουθα: 

α) Στοιχεία Ταυτότητας: Επωνυμία επιχείρησης, διακρι¬ 
τικός τίτλος, Α.Φ.Μ., Δ.Ο.Υ., στοιχεία υπουργικής απόφα¬ 
σης έγκρισης σκοπιμότητας, έτος ίδρυσης, αριθμός μελών, 
αριθμός εργαζομένων προηγούμενου έτους (σε ετήσιες 


μονάδες εργασίας-ΕΜΕ), αριθμός εργαζομένων προηγού¬ 
μενου έτους που ανήκει στις ευάλωτες ομάδες πληθυσμού 
(ΕΜΕ), καταστατικός σκοπός, αντικείμενο δραστηριότητας, 
ΚΑΔ κύριας και δευτερεύουσας δραστηριότητας. 

β) Στοιχεία Έδρας: Περιφέρεια, Περιφερειακή Ενότητα, 
Δήμος, Δημοτικό Διαμέρισμα, οδός, αριθμός, ταχυδρομι¬ 
κός κώδικας/ΤΘ, τηλέφωνο επικοινωνίας, Ρθχ επικοινωνίας, 
ηλεκτρονικό ταχυδρομείο (β-ητοϊΙ), διεύθυνση ιστοσελίδας 
(ννβό 5ίΐθ). 

γ) Στοιχεία μελών του φορέα (προαιρετικά) 

γα) Φυσικά Πρόσωπα: Ονοματεπώνυμο, Α.Φ.Μ., Δ.Ο.Υ., 
αριθμός υποχρεωτικών συνεταιριστικών μερίδων, αριθ¬ 
μός προαιρετικών συνεταιριστικών μερίδων, ένταξη στις 
ευάλωτες ή ειδικές ομάδες πληθυσμού (προσδιορισμός), 
συμμετοχή σε Κοιν.Σ.Επ. (αναγράφονται επωνυμία, ΑΦΜ 
και Δ.Ο.Υ.). 

γβ) Νομικά Πρόσωπα: Επωνυμία, νομική μορφή, Α.Φ.Μ., 
Δ.Ο.Υ., διεύθυνση έδρας (Περιφερειακή Ενότητα, Δήμος, 
Δημοτικό Διαμέρισμα, οδός, αριθμός Τ.Κ.), αριθμός υπο¬ 
χρεωτικών συνεταιριστικών μερίδων, αριθμός προαιρετι¬ 
κών συνεταιριστικών μερίδων, έτος ίδρυσης, καταστατι¬ 
κός σκοπός, αντικείμενο κύριας δραστηριότητας - ΚΑΔ, 
συμμετοχή σε Κοιν.Σ.Επ. (αναγράφονται επωνυμία, ΑΦΜ 
και Δ.Ο.Υ.). 

δ) Στοιχεία μελών του εποπτικού συμβουλίου: Ονοματε¬ 
πώνυμο, Α.Φ.Μ., Δ.Ο.Υ., ιδιότητα/θέση στο εποπτικό συμ¬ 
βούλιο, ένταξη στις ευάλωτες ή ειδικές ομάδες πληθυσμού 
(προσδιορισμός), συμμετοχή σε Κοιν.Σ.Επ. (αναγράφονται 
επωνυμία, ΑΦΜ και Δ.Ο.Υ.). 

ε) Διάρκεια θητείαςτου εποπτικού συμβουλίου: Ημερο¬ 
μηνία λήξης θητείας του εποπτικού συμβουλίου. 

στ) Στοιχεία μελών του Διοικητικού Συμβουλίου: Ονο¬ 
ματεπώνυμο, Α.Φ.Μ., Δ.Ο.Υ., ιδιότητα/θέση στο Διοικη¬ 
τικό Συμβούλιο, ένταξη στις ευάλωτες ή ειδικές ομάδες 
πληθυσμού (προσδιορισμός), συμμετοχή σε Κοιν.Σ.Επ. 
(αναγράφονται επωνυμία, ΑΦΜ και Δ.Ο.Υ.). 

ζ) Διάρκεια θητείαςτου Διοικητικού Συμβουλίου: Ημε¬ 
ρομηνία λήξης θητείας του Διοικητικού Συμβουλίου. 

η) Ετήσιο πρόγραμμα δραστηριοτήτων και απολογι¬ 
σμού: Ετήσιο σχέδιο δράσης - προγραμματισμός δρα¬ 
στηριοτήτων. 

θ) Οικονομικές καταστάσεις του ν. 4308/2014 (ΦΕΚ 
251/Α/24-11-2014) 

Άρθρο 19 

Τροποποίηση Στοιχείων των Κοι.Σ.Π.Ε 

1. Τα στοιχεία του Μητρώου τροποποιούνται με ευθύνη 
του εγγεγραμμένου Κοι.Σ.Π.Ε στις ακόλουθες περιπτώσεις: 
α) τροποποίηση στοιχείων του καταστατικού, β) αλλαγή 
της σύνθεσης του οργάνου Διοίκησης ή του Εποπτικού 
Συμβουλίου και γ) αλλαγή λοιπών στοιχείων του Κοι.Σ.Π.Ε. 

2. Η διαδικασία υποβολής αιτήσεων τροποποίησης στοι¬ 
χείων του Κοι.Σ.Π.Ε υλοποιείται αποκλειστικά μέσω της 
πλατφόρμας. Οι ΚΟΙ.Σ.ΠΕ που έχουν εγγράφει στο Μη¬ 
τρώο οφείλουν να υποβάλλουν σχετική αίτηση τροποποί¬ 
ησης των στοιχείων εντός τριάντα (30) ημερών από την 
ημερομηνία κατάθεσης αίτησης της μεταβολής στην την 
αρμόδια δικαστική αρχή για τις περιπτώσεις α' και β'της 
προηγούμενης παραγράφου ή από την επέλευση της με- 

ταβολής για την περίπτωση γ'. Σε περίπτωση υποβολής εκ¬ 
πρόθεσμης αίτησης επιβάλλεται στον Κοι.Σ.Π.Ε πρόστιμο 
του αρ. 11 παρ.3 του ν. 4430/2016 (ΦΕΚ205/Α/31.10.2016). 

3. Η αίτηση συνοδεύεται από τα κατά περίπτωση απα¬ 
ραίτητα δικαιολογητικά. Ειδικότερα: 

α) Για την τροποποίηση Καταστατικού απαιτούνται: 
ί) Τροποποιημένο καταστατικό με θεώρηση του Ειρη¬ 
νοδικείου. 

Μ) Δήλωση Μεταβολής στη Δ.Ο.Υ. 
β) Για την αλλαγή της σύνθεσης του Οργάνου Διοίκησης 
ή του Εποπτικού Συμβουλίου, απαιτούνται: 

ί) Επικυρωμένο αντίγραφο Πρακτικού της Γενικής Συνέ¬ 
λευσης των μελών από το οποίο θα προκύπτει η εκλογή 
των νέων μελών του Οργάνου Διοίκησης, ή Επικυρωμένο 
αντίγραφο Πρακτικού του Οργάνου Διοίκησης, από το 
οποίο θα προκύπτει η αντικατάσταση μέλους του. 

ϋ) Επικυρωμένο αντίγραφο Πρακτικού του Οργάνου 
Διοίκησης, από το οποίο θα προκύπτει η κατανομή αρ¬ 
μοδιοτήτων μεταξύ των μελών του. 

ίϋ) Αποδεικτικά στοιχεία κατάθεσης της νέας σύνθεσης 
των μελών του Οργάνου Διοίκησης στο οικείο Ειρηνοδικείο, 
ίν) Δήλωση Μεταβολής στη Δ.Ο.Υ. 
γ) Για την αλλαγή λοιπών στοιχείων απαιτείται η υπο¬ 
βολή δικαιολογητικών που τεκμηριώνουν την μεταβολή. 

4. Εάν λόγω της τροποποίησης, ο Κοι.Σ.Π.Ε παραβιάζει 
τις προβλέψεις του παρόντος νόμου, το Τμήμα Μητρώου 
καλεί τον Κοι.Σ.Π.Ε εντός προθεσμίας τριάντα (30) ημερών 
να υποβάλει νέα αίτηση με την οποία θα ανακαλεί την 
προηγούμενη μεταβολή ή θα προσαρμόζεται στις διατά¬ 
ξεις του νόμου. 

Εάν δεν υποβληθεί νέο αίτημα ή εάν ούτε με την νέα 
αίτηση προκύπτει συμμόρφωση με το ν. 4430/2016 (ΦΕΚ 
205/Α/31.10.2016), το Τμήμα Μητρώου απορρίπτει το αί¬ 
τημα και διαγράφει τον Κοι.Σ.Π.Ε από το Μητρώο. 

Σε περίπτωση έγκρισης του αιτήματος, το Τμήμα Μη¬ 
τρώου εκδίδει βεβαίωση καταχώρησης τροποποίησης 
Καταστατικού ή αλλαγής σύνθεσης Οργάνου Διοίκησης 
ή Εποπτικού Συμβουλίου. 

Άρθρο 20 

Διαγραφή των Κοι.Σ.Π.Ε. από το Μητρώο 

1. Οι Κοι.Σ.Π.Ε διαγράφονται από το Μητρώο, με από¬ 
φαση της Διοίκησης στις εξής περιπτώσεις: 

ί) Όταν το μέλος του Μητρώου ή τα φυσικά πρόσωπα 
που συμμετέχουν σε αυτό, χρησιμοποιούν τις ευνοϊκές 
ρυθμίσεις του ν. 4430/2016 (ΦΕΚ 205/Α/31.10.2016) με 
σκοπό να αποκομίσουν για λογαριασμό των ιδίων ή για 
λογαριασμό άλλων παράνομο περιουσιακό όφελος. 

ϋ) Όταν παραμένουν αδρανείς για χρονικό διάστημα 
μεγαλύτερο των δύο ετών, δηλαδή δεν εμφανίζουν οι¬ 
κονομική δραστηριότητα σε δυο συνεχείς οικονομικές 
χρήσεις. Για τους Κοι.Σ.Π.Ε, ως οικονομική δραστηριότητα 
νοείται η πώληση αγαθών ή παροχή υπηρεσιών από την 
επιχείρηση. 

ίϋ) Όταν δεν εγκριθεί η τροποποίηση στοιχείων του 
Κοι.Σ.Π.Ε σύμφωνα με την προηγούμενη παράγραφο. 

2. Κάθε Κοι.Σ.Π.Ε, μέλος του Μητρώου διαγράφεται από 
αυτό, στην περίπτωση που η Γενική Συνέλευση των μελών 
της αποφασίσει τη λύση του νομικού προσώπου. 


3. Η λύση του νομικού προσώπου και κατ' επέκταση η 
διαγραφή του από το Μητρώο επέρχεται επίσης υποχρε¬ 
ωτικά στις περιπτώσεις που: 

α) Τα μέλη του μειωθούν κάτω από το ελάχιστο 
όριο που ορίζει κατά περίπτωση ο ν. 2716/1999 (ΦΕΚ 
99/Α/17.5.1999). 

β) Αν λήξει ο χρόνος διάρκειάς του, όπως αυτός ορίζεται 
στο Καταστατικό του και δεν έχει αποφασιστεί προηγούμε¬ 
να απάτη Γενική Συνέλευση η παράταση της διάρκειάςτου. 

γ) Αν κηρυχθεί σε πτώχευση. 

δ) Αν υπάρξει δικαστική απόφαση σύμφωνα με τα αρ- 
θρα 10 και 11 του ν. 1667/1986 (ΦΕΚ 196/Α/6-12-1986). 

4. Η διαδικασία διαγραφής των Κοι.Σ.Π.Ε από το Μητρώο 
με απόφαση ΓΣ πραγματοποιείται ως εξής: 

α) Ο Κοι.Σ.Π.Ε. εντός προθεσμίας τριάντα (30) ημερο¬ 
λογιακών ημερών από την ημερομηνία απόφασης της 
Γενικής της Συνέλευσης περί λύσης, οφείλει να υποβάλει 
μέσω της πλατφόρμας σχετική αίτηση με συνημμένο το 
Πρακτικό της Γενικής Συνέλευσης, στο Τμήμα Μητρώου. 

β) Το Τμήμα Μητρώου εντός προθεσμίας δέκα (10) 
ημερολογιακών ημερών από την παραλαβή του φακέλου 
του αιτήματος, προβαίνει σε εξέταση της αίτησης. Με την 
έγκριση του αιτήματος διαγραφής, η ηλεκτρονική βάση 
παράγει αυτόματα τη Βεβαίωση Διαγραφής. 

5. Στην περίπτωση που η διαγραφή από το Μητρώο γί¬ 
νεται με πρωτοβουλία της Διοίκησης, το Τμήμα Μητρώου 
πραγματοποιεί αυτεπάγγελτα την διαγραφή με βάση την 
σχετική απόφαση διαγραφής. 

Άρθρο 21 

Υποχρεώσεις που απορρέουν από τη 
Συμμετοχή στο Μητρώο-Πιστοποιητικό Μέλους 
του Μητρώου 

1. Σύμφωνα με τις διατάξεις του ν. 4430/2016 (ΦΕΚ 
205/Α/31.10.2016), αλλά καιτηςπαρούσης, κάθε Κοι.Σ.Π.Ε. 
υποχρεούται να ενημερώνει το Τμήμα Μητρώου σε περί¬ 
πτωση τροποποίησης του καταστατικού ή αλλαγής της 
σύνθεσης του Οργάνου Διοίκησης ή αλλαγής λοιπών στοι¬ 
χείων του Κοι.Σ.ΠΕ. 

2.0 Κοι.Σ.Π.Ε υποχρεούται, από τη δεύτερη χρήση λει¬ 
τουργίας του, να παρουσιάζει ετήσια δαπάνη μισθοδοσί¬ 
ας τουλάχιστον ίση με το 25% του κύκλου εργασιών της 
προηγούμενης χρήσης του. Η υποχρέωση αυτή αφορά 
τους Φορείς με κύκλο εργασιών και έσοδα επιχορηγήσεων 
της προηγούμενης ετήσιας χρήσης μεγαλύτερα από το 
300% του ετήσιου κόστους μισθοδοτικής δαπάνης ενός 
υπαλλήλου πλήρους απασχόλησης, με βάση τον κατώτατο 
νομοθετημένο μισθό χωρίς επιδόματα. Ο ετήσιος κύκλος 
εργασιών λαμβάνεται, όπως ορίζεται στο Παράρτημα Α', 
του ν. 4308/2014 (ΦΕΚ 251/Α/24-11 -2014). 

3. Οι Κοι.Σ.Π.Ε., κατ'αναλογία των υποχρεώσεων των 
Κοιν.Σ.Επ. και με δεδομένο ότι εξομοιώνονται με αυτές ως 
προς τις ευεργετικές διατάξεις του ν. 4430/2016 (ΦΕΚ 205/ 
Α/31.10.2016), υποχρεούνται σε ετήσια βάση να υποβά¬ 
λουν στοΤμήμα Παρακολούθησης και Ελέγχου το Ετήσιο 
Πρόγραμμα Δραστηριοτήτων τους, το οποίο περιλαμβάνει 
τον προγραμματισμό των δράσεων που θα αναπτύξουν, 
καθώς και τον απολογισμό των δραστηριοτήτων τους του 
προηγούμενου έτους. 

Επίσης, υποχρεούνται να υποβάλλουν τις Οικονομικές 
Καταστάσεις που προβλέπονται από το ν. 4308/2014. (ΦΕΚ 
251/Α/24-11-2014). 

4. Για την υποβολή του Ετήσιου Π ρογράμματος Δραστη¬ 
ριοτήτων και Απολογισμού απαιτείται: 

α) Η επιχείρηση εντός τριάντα (30) ημερολογιακών ημε¬ 
ρών, από την ημερομηνία εμπρόθεσμης συνεδρίασης της 
τακτικής Ετήσιας Γενικής Συνέλευσης, η οποία εγκρίνει τον 
απολογισμό του προηγούμενου έτους, τις Οικονομικές 
της καταστάσεις και τον προγραμματισμό των δραστη¬ 
ριοτήτων του νέου έτους, οφείλει να υποβάλει στο Τμή¬ 
μα Παρακολούθησης και Ελέγχου, αίτηση καταχώρησης 
στοιχείων του Ετήσιου Προγράμματος Δραστηριοτήτων 
και Απολογισμού, με βάση ειδικό πρότυπο έντυπο επισυ¬ 
νάπτοντας τα εξής δικαιολογητικά: 

ί) Πρακτικό της Ετήσιας Τακτικής Γενικής Συνέλευσης 
των Μελών. 

μ) Οικονομικές καταστάσεις του ν. 4308/2014 (ΦΕΚ 
251/Α/24-11-2014). 

ίίί) Αναλυτικές Περιοδικές Δηλώσεις του IΚΑ των τεσσά¬ 
ρων τριμήνων του προηγούμενου έτους. 

ίν) Πίνακα Προσωπικού του Σώματος Επιθεώρησης Ερ¬ 
γασίας. 

β)ΤοΤμήμα Παρακολούθησης και Ελέγχου εντός προθε¬ 
σμίας είκοσι (20) ημερολογιακών ημερών από την υποβο¬ 
λή της αίτησης, εξετάζει την αίτηση καταχώρησης. 

5. Σε περίπτωση που από τα προσκομιζόμενα στοιχεία, 
προκύπτει ότι ο Κοι.Σ.Π.Ε. παραμένει σε αδράνεια για 
δύο συνεχόμενες διαχειριστικές χρήσεις, το Τμήμα Πα¬ 
ρακολούθησης και Ελέγχου προβαίνει στην διαγραφή του 
Κοι.Σ.Π.Ε από το Μητρώο. 

ΚΕΦΑΛΑΙΟ ΤΡΙΤΟ 

ΕΙΔΙΚΟ ΜΗΤΡΩΟ ΑΛΛΩΝ ΦΟΡΕΩΝ ΚΟΙΝΩΝΙΚΗΣ 
ΚΑΙ ΑΛΛΗΛΕΓΓΥΑΣ ΟΙΚΟΝΟΜΙΑΣ 
ΚΡΙΤΗΡΙΑ ΕΝΤΑΞΗΣ - ΕΓΓΡΑΦΗ -ΤΡΟΠΟΠΟΙΗΣΗ 
ΚΑΙ ΔΙΑΓΡΑΦΗ ΤΩΝ ΑΛΛΩΝ ΦΟΡΕΩΝ 
ΚΟΙΝΩΝΙΚΗΣ ΚΑΙ ΑΛΛΗΛΕΓΓΥΑΣ ΟΙΚΟΝΟΜΙΑΣ 

Άρθρο 22 

Κριτήρια ένταξης στο Ειδικό Μητρώο άλλων 
Φορέων Κοινωνικής και Αλληλέγγυας Οικονομίας 

1. Τα μη μονοπρόσωπα νομικά πρόσωπα, ανεξαρτήτως 
νομικής μορφής, που επιθυμούν να εγγραφούν στο Ειδικό 
Μητρώο Άλλων Φορέων Κοινωνικής και Αλληλέγγυας Οικονο¬ 
μίας, θα πρέπει να πληρούν σωρευτικάτα ακόλουθα κριτήρια: 

α) Να αναπτύσσουν δραστηριότητες συλλογικής και 
κοινωνικής ωφέλειας όπως ορίζονται στις παρ. 2 και 3 του 
αρ. 2 του ν. 4430/2016 (ΦΕΚ 205/Α/31.10.2016). 

β) Να μεριμνούν για την πληροφόρηση και τη συμμετο¬ 
χή των μελών του και να εφαρμόζουν δημοκρατικό σύστη¬ 
μα λήψης αποφάσεων, σύμφωνα με την αρχή ένα μέλος 
μία ψήφος, ανεξάρτητα από τη συνεισφορά κάθε μέλους. 

γ)Το καταστατικό τους να προβλέπει περιορισμούς στη 
διανομή των κερδών, ως εξής: 

ί. Ποσοστό τουλάχιστον 5% διατίθεται για το σχηματι¬ 
σμό αποθεματικού. 

ϋ. Ποσοστό έως 35% αποδίδεται στους εργαζόμενους 
του Φορέα, εκτός κι αν τα 2/3 των μελών της Γενικής Συ¬ 


νέλευσης αποφασίσουν αιτιολογημένα τη διάθεση του 
ποσοστού αυτού σε δραστηριότητες του στοιχείου Ιϋ. 

μι. Το υπόλοιπο διατίθεται για τη δημιουργία νέων θέ¬ 
σεων εργασίας και τη διεύρυνση της παραγωγικής του 
δραστηριότητας. 

δ) Εφαρμόζουν σύστημα σύγκλισης στην αμοιβή της 
εργασίας, κατά το οποίο ο ανώτατος καθαρός μισθός δεν 
μπορεί να υπερβαίνει περισσότερο από τρεις φορές τον 
κατώτατο, εκτός και αν τα 2/3 των μελών της Γενικής Συ¬ 
νέλευσης αποφασίσουν διαφορετικά. 

ε) Αποβλέπουν στην ενδυνάμωση των οικονομικών 
δραστηριοτήτων τους και τη μεγιστοποίηση της παρα- 
γόμενης κοινωνικής ωφέλειας μέσω της οριζόντιας και 
ισότιμης δικτύωσης με άλλους φορείς Κοινωνικής και Αλ¬ 
ληλέγγυας Οικονομίας. 

στ) Δεν έχουν ιδρυθεί και δεν διοικούνται άμεσα ή έμμε¬ 
σα από Ν.Π.Δ.Δ. ή Ο.Τ.Α. α' ή β' βαθμού ή από άλλο νομικό 
πρόσωπο του ευρύτερου δημόσιου τομέα. 

Άρθρο 23 

Εγγραφή στο Ειδικό Μητρώο 

1. Κάθε φορέας αυτής της κατηγορίας οφείλει να συ¬ 
μπληρώσει και να υποβάλει ηλεκτρονικά την αίτηση εγ¬ 
γραφής μέσω της πλατφόρμας, συνοδευόμενη από τα εξής 
δικαιολογητικά: 

α) Αίτηση εγγραφής (σύμφωνα με προτυποποιημένο 
έντυπο). 

β) Κωδικοποιημένο ισχύον καταστατικό. 

γ) Βεβαίωση για τις τροποποιήσεις του καταστατικού 
από αρμόδια υπηρεσία. 

δ) Π ρακτικό της Γενικής Συνέλευσης για την εκλογή Ορ¬ 
γάνου Διοίκησης. 

ε) Πρακτικό συγκρότησης του Οργάνου Διοίκησης σε 
σώμα. 

στ) Αποδεικτικά στοιχεία κατάθεσης των πρακτικών 
στην αρμόδια υπηρεσία. 

ζ) Βεβαίωση έναρξης Δραστηριότητας στη Δ.Ο.Υ. 

η) Απόφαση αρμοδίου Οργάνου του Φορέα για εγγραφή 
στο Ειδικό Μητρώο. 

2. Το Τμήμα Μητρώου εντός προθεσμίας είκοσι (20) 
ημερολογιακών ημερών από την παραλαβή της αίτησης, 
την εξετάζει ως προς την τήρηση των κριτηρίων εγγρα¬ 
φής. Αν απαιτούνται επιπλέον δικαιολογητικά ή περαιτέ¬ 
ρω διευκρινίσεις, το Τμήμα Μητρώου καλεί τον Φορέα 
να υποβάλει συμπληρωματική αίτηση εντός τριάντα (30) 
ημερών. Εάν δεν υποβληθούν τα απαιτούμενα στοιχεία 
ή αν υποβληθούν ελλιπή στοιχεία, το Τμήμα Μητρώου 
απορρίπτει το αίτημα. 

3. Με την ολοκλή ρωση της διαδικασίας ελέγχου, το τμήμα 
Μητρώου καλεί τον Φορέα, να αποστείλει το Καταστατικό 
σε έντυπη μορφή (πρωτότυπο ή επικυρωμένο αντίγραφο). 
Μετά την παραλαβή και εφόσον αυτά είναι σύμφωνα μετά 
ηλεκτρονικά υποβληθέντα, το Τμήμα Μητρώου προβαίνει 
σε έγκριση του ηλεκτρονικού αιτήματος. Με την έγκριση 
του αιτήματος παράγεται αυτόματα από την πλατφόρμα 
ο Αριθμός Γενικού Μητρώου Κοινωνικής Οικονομίας του 
Φορέα και η βεβαίωση Εγγραφής στο Ειδικό Μητρώο. 

Αν το υποβληθέν έντυπο Καταστατικό εμφανίζει απο¬ 
κλίσεις σε σχέση μετο ηλεκτρονικά υποβληθέν,τοΤμήμα 

Μητρώου καλεί τον Φορέα να υποβάλει εντός δέκα (10) 
ημερών συμπληρωματική αίτηση με νέο Καταστατικό. Αν 
δεν υποβληθεί ή αν το υποβληθέν εμφανίζει αποκλίσεις εκ 
νέου σε σχέση με το ηλεκτρονικά υποβληθέν, το αίτημα 
απορρίπτεται. 

4. Η βεβαίωση εγγραφής ισχύει έως την υποβολή του 
πρώτου Ετησίου Προγράμματος Δραστηριοτήτων και 
Απολογισμού, οπότε αντικαθίσταται από το Πιστοποιητι¬ 
κό Μέλους του Μητρώου σύμφωνα με τα οριζόμενα στο 
άρθρο 26 της παρούσης. 

Άρθρο 24 

Στοιχεία καταχώρησης στο Ειδικό Μητρώο 
Ι.Τα στοιχεία που καταχωρούνται και δημοσιεύονται 
κατά την εγγραφή και για το διάστημα ένταξης των άλ¬ 
λων φορέων Κοινωνικής Οικονομίας στο Ειδικό Μητρώο 
αναλυτικά είναι τα ακόλουθα: 

α) Στοιχεία Ταυτότητας: Επωνυμία επιχείρησης, νομική 
μορφή, διακριτικός τίτλος, Α.Φ.Μ., Δ.Ο.Υ., έτος ίδρυσης, 
αριθμός μελών, αριθμός εργαζομένων προηγούμενου 
έτους (ΕΜΕ), καταστατικός σκοπός, αντικείμενο δραστηριό¬ 
τητας, ΚΑΔ κύριας και δευτερεύουσας/σες δραστηριότητας. 

β) Στοιχεία Έδρας: Περιφέρεια, Περιφερειακή Ενότητα, 
Δήμος, Δημοτικό Διαμέρισμα, οδός, αριθμός, ταχυδρομι¬ 
κός κώδικας/ΤΘ, τηλέφωνο επικοινωνίας, Ρβχ επικοινωνίας, 
ηλεκτρονικό ταχυδρομείο (θ-ηΐ3Ϊΐ), διεύθυνση ιστοσελίδας 

(ννθό 5Ϊΐθ). 

γ) Στοιχεία Μελών του Φορέα (Προαιρετικά): 
γα) Φυσικά Πρόσωπα: Ονοματεπώνυμο, Α.Φ.Μ., Δ.Ο.Υ., 
αριθμός συνεταιριστικών ή εταιρικών μερίδων, ένταξη στις 
Ευάλωτες Ομάδες Πληθυσμού (προσδιορισμός), συμμετο¬ 
χή σε Κοιν.Σ.Επ. (αναγράφεται επωνυμία, ΑΦΜ και Δ.Ο.Υ.). 

γβ) Νομικά Πρόσωπα: Επωνυμία, νομική μορφή, Α.Φ.Μ., 
Δ.Ο.Υ., διεύθυνση έδρας (Περιφερειακή Ενότητα, Δήμος, 
Δημοτικό Διαμέρισμα, οδός, αριθμόςΤ.Κ.), αριθμός συνε¬ 
ταιριστικών ή εταιρικών μερίδων, έτος ίδρυσης, καταστατι¬ 
κός σκοπός, αντικείμενο δραστηριότητας - ΚΑΔ, συμμετο¬ 
χή σε Κοιν.Σ.Επ. (αναγράφεται επωνυμία, ΑΦΜ και Δ.Ο.Υ.). 

δ) Στοιχεία Μελών του Οργάνου Διοίκησης: Ονοματεπώ¬ 
νυμο, Α.Φ.Μ., Δ.Ο.Υ., ιδιότητα/θέση στο Όργανο Διοίκησης, 
αριθμός συνεταιριστικών ή εταιρικών μερίδων, ένταξη στις 
Ευάλωτες Ομάδες Πληθυσμού (προσδιορισμός), συμμετο¬ 
χή σε Κοιν.Σ.Επ. (αναγράφεται επωνυμία, ΑΦΜ και Δ.Ο.Υ.). 

ε) Διάρκεια θητείας του Οργάνου Διοίκησης: Ημερομη¬ 
νία λήξης θητείας του Οργάνου Διοίκησης. 

ζ) Ετήσιο Πρόγραμμα Δραστηριοτήτων και Απολογι¬ 
σμού: Ετήσιο σχέδιο δράσης - Προγραμματισμός Δρα¬ 
στηριοτήτων. 

η) Οικονομικές καταστάσεις του ν. 4308/2014 (ΦΕΚ 
251/Α/24-11-2014. 

Άρθρο 25 

Τροποποίηση στοιχείων των Άλλων Φορέων 

Κοινωνικής και Αλληλέγγυας Οικονομίας 

1 .Τα στοιχεία του Μητρώου τροποποιούνται με ευθύνη 
του εγγεγραμμένου Φορέα στις ακόλουθες περιπτώσεις: 
α) τροποποίηση στοιχείων του καταστατικού, β) αλλαγή 
των μελών του Οργάνου Διοίκησης και γ) αλλαγή λοιπών 
στοιχείων του Φορέα. 


2. Η διαδικασία υποβολής αιτήσεων τροποποίησης 
στοιχείων του Φορέα υλοποιείται αποκλειστικά ηλε¬ 
κτρονικά μέσω της πλατφόρμας. Οι Φορείς που έχουν 
εγγράφει στο Μητρώο οφείλουν να υποβάλλουν σχετική 
αίτηση τροποποίησης των στοιχείων εντός τριάντα (30) 
ημερών από την ημερομηνία κατάθεσης αίτησης της με¬ 
ταβολής στην αρμόδια δικαστική ή διοικητική αρχή για 
τις περιπτώσεις α' και β'της προηγούμενης παραγράφου 
ή από την επέλευση της μεταβολής για την περίπτωση 
γ'. Σε περίπτωση υποβολής εκπρόθεσμης αίτησης επι¬ 
βάλλεται στον Φορέα πρόστιμο του αρ. 11 παρ.3 του 
ν. 4430/2016 (ΦΕΚ 205/Α/31.10.2016). 

3. Η αίτηση συνοδεύεται από τα κατά περίπτωση απαι- 
τούμενα δικαιολογητικά, δηλαδή: 

α) Πρακτικά ΓΣ ή Οργάνου Διοίκησης, 
β) Τροποποιημένο καταστατικό και αποδεικτικά κατά¬ 
θεσης του στην αρμόδια Αρχή, 
γ) Βεβαίωση μεταβολής στη Δ.Ο.Υ. 
δ) Επικυρωμένο αντίγραφο πρακτικού του Οργάνου Δι¬ 
οίκησης, το οποίο αποφάσισε την έγκριση μεταβίβασης 
της εταιρικής μερίδας και την είσοδο νέου μέλους ή Επι¬ 
κυρωμένο αντίγραφο πρακτικού της Γενικής Συνέλευσης 
των μελών, η οποία αποφάσισε τη διαγραφή του μέλους 
και επικυρωμένο αντίγραφο της σελίδας του βιβλίου «Μη¬ 
τρώο Μελών» ή άλλου ισοδύναμου εγγράφου στην οποία 
καταχωρίστηκαν τα στοιχεία του νέου μέλους. 

ε) Επικυρωμένο αντίγραφο πρακτικού της Γενικής Συνέ¬ 
λευσης των μελών από το οποίο θα προκύπτει η εκλογή 
των νέων μελών του Οργάνου Διοίκησης ή Επικυρωμένο 
αντίγραφο Πρακτικού του Οργάνου Διοίκησης, από το 
οποίο θα προκύπτει η αντικατάσταση μέλους του. 

στ) Επικυρωμένο αντίγραφο πρακτικού του οργάνου 
Διοίκησης, από το οποίο θα προκύπτει η κατανομή αρ¬ 
μοδιοτήτων μεταξύ των μελών του. 

ζ) Αποδεικτικά στοιχεία κατάθεσης της νέας σύνθεσης 
του οργάνου Διοίκησης στο αρμόδιο Δικαστήριο ή άλλη 
δημόσια υπηρεσία, και 

η) Αποδεικτικά στοιχεία σχετικά με την αλλαγή λοιπών 
στοιχείων του Φορέα. 

4. Εάν λόγω της τροποποίησης, ο Φορέας παραβιάζει 
τις προβλέψεις του παρόντος νόμου, το Τμήμα Μητρώου 
καλεί τον Φορέα εντός προθεσμίας τριάντα (30) ημερών 
να υποβάλει νέα αίτηση με την οποία θα ανακαλεί την 
προηγούμενη μεταβολή ή θα προσαρμόζεται στις διατά¬ 
ξεις του νόμου. 

Εάν δεν υποβληθεί νέο αίτημα ή εάν ούτε με την νέα 
αίτηση προκύπτει συμμόρφωση με το ν. 4430/2016 (ΦΕΚ 
205/Α/31.10.2016), το Τμήμα Μητρώου απορρίπτει το 
αίτημα και διαγράφει τον Φορέα από το Μητρώο. Σε πε¬ 
ρίπτωση έγκρισης του αιτήματος, το τμήμα Μητρώου 
εκδίδει βεβαίωση τροποποίησης. 

Άρθρο 26 

Διαγραφή των άλλων Φορέων Κοινωνικής και 

Αλληλέγγυας Οικονομίας από το Ειδικό Μητρώο 
1. Οι άλλοι Φορείς Κοινωνικής και Αλληλέγγυας Οικονομί¬ 
ας δύναται να διαγραφούν από μέλη του Μητρώου είτε με 
απόφαση της Διοίκησης, σύμφωνα με τις προβλέψεις του 
νόμου 4430/2016 (ΦΕΚ 205/Α/31.10.2016) και της παρού¬ 
σης, είτε με απόφαση του αρμοδίου οργάνου του Φορέα. 

2. ΤοΤμήμα Μητρώου, διαγράφει από το Ειδικό Μητρώο 
κάθε νομικό πρόσωπο στις ακόλουθες περιπτώσεις: 

α) Αν διαπιστωθεί ότι το νομικό πρόσωπο μέλος του 
Μητρώου παραβιάζει συστηματικά τις διατάξεις του 
ν. 4430/2016 (ΦΕΚ 205/Α/31.10.2016) και των σχετικών 
υπουργικών αποφάσεων που έχουν εκδοθεί στα πλαίσια 
του ίδιου νόμου, 

β) όταν ο Φορέας ή τα φυσικά πρόσωπα που συμμετέ¬ 
χουν σε αυτό, χρησιμοποιούν τις ευνοϊκές ρυθμίσεις του ν. 
4430/2016 (ΦΕΚ 205/Α/31.10.2016) με σκοπό να αποκομί¬ 
σουν για λογαριασμό των ιδίων ή για λογαριασμό άλλων 
παράνομο περιουσιακό όφελος, 
γ) όταν παραμένει αδρανές για χρονικό διάστημα μεγα¬ 
λύτερο των δύο (2) ετών, δηλαδή δεν εμφανίζει οικονομική 
δραστηριότητα σε δυο συνεχείς οικονομικές χρήσεις, 
δ) όταν δεν εγκριθεί η τροποποίηση στοιχείων του Φο¬ 
ρέα σύμφωνα με το προηγούμενο άρθρο. 

3. Κάθε μέλος του Ειδικού Μητρώου διαγράφεται από 
αυτό, σε περίπτωση που το αρμόδιο αποφασιστικό του 
όργανο αποφασίσει τη λύση του νομικού προσώπου. Η 
λύση του νομικού προσώπου και κατ' επέκταση η διαγρα¬ 
φή του από το Μητρώο επέρχεται επίσης υποχρεωτικά στις 
ακόλουθες περιπτώσεις: 

α) αν τα μέλη του μειωθούν κάτω από το ελάχιστο όριο 
που ορίζει ο Νόμος που το διέπει, 
β) αν λήξει ο χρόνος διάρκειάς του, όπως αυτός ορίζεται 
στο καταστατικό του και δεν αποφασιστεί προηγούμενα 
από τη Γενική Συνέλευση η παράταση της διάρκειάς του, 
γ) αν κηρυχθεί σε πτώχευση. 

4. Η διαδικασία διαγραφής των άλλων Φορέων από 
το Ειδικό Μητρώο με απόφαση ΓΣ ή οργάνου Διοίκησης 
πραγματοποιείται ως εξής: 

α) Ο Φορέας εντός προθεσμίας δεκαπέντε (15) ημερο¬ 
λογιακών ημερών από την ημερομηνία απόφασης της Γε¬ 
νικής της Συνέλευσης ή του Οργάνου Διοίκησης περί δια¬ 
γραφής, οφείλει να υποβάλει σχετική ηλεκτρονική αίτηση 
με συνημμένο το σχετικό Πρακτικό στο Τμήμα Μητρώου, 
β) το Τμήμα Μητρώου εντός προθεσμίας δέκα (10) ημε¬ 
ρολογιακών ημερών από την παραλαβή του φακέλου του 
αιτήματος, προβαίνει σε εξέταση της αίτησης και έγκριση 
ή απόρριψή της. Με την έγκριση του αιτήματος διαγρα¬ 
φής, η ηλεκτρονική βάση παράγει αυτόματα τη βεβαίωση 
διαγραφής. 

5. Στην περίπτωση που η διαγραφή από το Μητρώο γί¬ 
νεται με πρωτοβουλία της Διοίκησης, το Τμήμα Μητρώου 
πραγματοποιεί αυτεπάγγελτα την διαγραφή με βάση την 
σχετική απόφαση διαγραφής. 

6. Οι άλλοι φορείς Κοινωνικής και Αλληλέγγυας Οικο¬ 
νομίας μπορούν να ζητήσουν τη διαγραφή τους από το 
Ειδικό Μητρώο και μετά από σχετική απόφαση του Ορ¬ 
γάνου Διοίκησης, χωρίς να απαιτείται απόφαση για λύση 
του νομικού προσώπου. 

Άρθρο 27 

Υποχρεώσεις που Απορρέουν από τη 
Συμμετοχή στο Ειδικό Μητρώο-Πιστοποιητικό 
Μέλους του Μητρώου 

1. Κάθε Φορέας Κοινωνικής και Αλληλέγγυας Οικονο¬ 
μίας, μέλος του Ειδικού Μητρώου, υποχρεούται να ενη¬ 
μερώνει το Τμήμα Μητρώου σε περίπτωση: 


α) Τροποποίησης του καταστατικού του 

β) Αλλαγής της σύνθεσης των μελών των οργάνων Διοί¬ 
κησής του 

γ) Αλλαγής λοιπών στοιχείων του Φορέα 

2. Ο Φορέας υποχρεούται από τη δεύτερη χρήση λει¬ 
τουργίας του, να παρουσιάζει ετήσια δαπάνη μισθοδοσί¬ 
ας (συμπεριλαμβανομένων των εργοδοτικών εισφορών) 
τουλάχιστον ίση με το 25% του κύκλου εργασιών της 
προηγούμενης χρήσης του. Η υποχρέωση αυτή αφορά 
τους Φορείς με κύκλο εργασιών και έσοδα επιχορηγήσεων 
της προηγούμενης ετήσιας χρήσης μεγαλύτερα από το 
300 % του ετήσιου κόστους μισθοδοτικής δαπάνης (συ¬ 
μπεριλαμβανομένων των εργοδοτικών εισφορών) ενός 
υπαλλήλου πλήρους απασχόλησης, με βάση τον κατώτατο 
νομοθετημένο μισθό χωρίς επιδόματα. Ο ετήσιος κύκλος 
εργασιών λαμβάνεται, όπως ορίζεται στο παράρτημα Α’, 
του ν. 4308/2014 (ΦΕΚ 251/Α/24-11 -2014). 

3. Οι άλλοι φορείς Κοινωνικής και Αλληλέγγυας Οικονο¬ 
μίας υποχρεούνται, σε ετήσια βάση, να υποβάλουν στο Ειδι¬ 
κό Μητρώο στοιχεία για την λειτουργία τους που να πιστο¬ 
ποιούν ότι δραστηριοποιούνται στο χώρο της Κοινωνικής 
Οικονομίας και ότι τηρούν τα κριτήρια του άρθρου 3 του 
ν. 4430/2016 (ΦΕΚ 205/Α/31.10.2016). Οφείλουν δηλαδή 
να υποβάλουν το Ετήσιο Πρόγραμμα Δραστηριοτήτων 
τους, το οποίο περιλαμβάνει τον προγραμματισμό των 
δράσεων που θα αναπτύξουν, καθώς και τον απολογισμό 
των δραστηριοτήτων τους του προηγούμενου έτους. 

4.0 Φορέας εντός τριάντα (30) ημερολογιακών ημερών, 
από την ημερομηνία εμπρόθεσμης συνεδρίασης της τα¬ 
κτικής Ετήσιας Γενικής Συνέλευσης, η οποία εγκρίνει τον 
απολογισμό του προηγούμενου έτους, τις Οικονομικές 
της καταστάσεις και τον προγραμματισμό των δραστηρι¬ 
οτήτων του νέου έτους, οφείλει να υποβάλει στο Τμήμα 
Παρακολούθησης και Ελέγχου, μέσω της πλατφόρμας, 
ηλεκτρονική αίτηση καταχώρησης στοιχείων του Ετήσι¬ 
ου Προγράμματος Δραστηριοτήτων και Απολογισμού, με 
βάση ειδικό πρότυπο έντυπο. 

5. Τα δικαιολογητικά που επισυνάπτονται στη ηλεκτρο¬ 
νική αίτηση είναι τα εξής: 

α) Πρακτικό της Ετήσιας Τακτικής Γενικής Συνέλευσης 
των Μελών (με την οποία εγκρίθηκαν απολογισμός-προ- 
γραμματισμός και οικονομικές καταστάσεις, 

β) οικονομικές καταστάσεις ν. 4308/2014 (ΦΕΚ 251/Α/ 
24-11-2014), 

γ) Αναλυτικές Περιοδικές Δηλώσεις του ΙΚΑ των τεσσά¬ 
ρων τριμήνων του προηγούμενου έτους ή υπεύθυνη δήλω¬ 
ση του ν. 1599/1986 του Προέδρου του Οργάνου Διοίκησης 
περί μη απασχόλησης προσωπικού κατά το έτος αναφοράς. 

δ) Πρακτικό ΓΣ για λήψη απόφασης σχετικά με την διανο¬ 
μή των κερδών στους εργαζομένους και αναλυτική κατά¬ 
σταση στην οποία θα αποτυπώνεται ο τρόπος υπολογισμού 
καθώς και αποδεικτικά σχετικά με τον τρόπο διανομής τους. 

6. Σε περίπτωση που από τα προσκομιζόμενα στοιχεία 
δεν τεκμηριώνεται η εκπλήρωση των κριτηρίων εγγρα¬ 
φής, τοΤμήμα Παρακολούθησης και Ελέγχου ενημερώνει 
σχετικά τον Φορέα και τον καλεί εντός προθεσμίας δέκα 
(10) ημερολογιακών ημερών να υποβάλει πρόσθετα διευ¬ 
κρινιστικά στοιχειά. Αν από τα νέα στοιχεία δεν προκύπτει 
η εκπλήρωση των κριτηρίων εγγραφής, ο Φορέας διαγρά¬ 
φεται από το Ειδικό Μητρώο. 

7. Σε περίπτωση που από τα προσκομιζόμενα στοιχεία, 
προκύπτει ότι ο Φορέας παραμένει σε αδράνεια για δύο 
συνεχόμενες διαχειριστικές χρήσεις, ο Φορέας διαγράφε¬ 
ται από το Ειδικό Μητρώο. 

8. Με την ολοκλήρωση της διαδικασίας ελέγχου σύμ¬ 
φωνα με τα ανωτέρω το Τμήμα Μητρώου προβαίνει σε 
έγκριση του ηλεκτρονικού αιτήματος. Με την έγκριση του 
αιτήματος, εκδίδεται μέσω της πλατφόρμας το Πιστοποι¬ 
ητικό Μέλους του Μητρώου. 

ΚΕΦΑΛΑΙΟ ΤΕΤΑΡΤΟ 

ΔΙΟΙΚΗΤΙΚΟΣ ΕΛΕΓΧΟΣ ΚΑΙ ΚΥΡΩΣΕΙΣ 

Άρθρο 28 

Αυτεπάγγελτος Διοικητικός Έλεγχος 

1. Αρμόδια υπηρεσία για την άσκηση αυτεπάγγελτου 
Διοικητικού ελέγχου είναι το Τμήμα Παρακολούθησης 
και Ελέγχου Φορέων Κοινωνικής και Αλληλέγγυας Οι¬ 
κονομίας. Σε περίπτωση που διαπιστώσει ότι Φορέ- 
ας-Μέλος του Μητρώου παραβιάζει τις διατάξεις του 
ν. 4430/2016 (ΦΕΚ205/Α/31.10.2016) ή αμελεί την εκπλή¬ 
ρωση των υποχρεώσεων που απορρέουν από τη συμμε¬ 
τοχή του σε αυτό, σύμφωνα με τα οριζόμενα στα άρθρα 
16,21 και 27 της παρούσας, καλεί τους εκπροσώπους του 
Φορέα στην υποβολή έγγραφων διευκρινίσεων και πλη¬ 
ροφοριών, θέτοντας προθεσμία δέκα (10) ημερολογιακών 
ημερών. Αν ο Φορέας παρέχει εντός της προθεσμίας, τις 
πληροφορίες και διευκρινίσεις που του ζητήθηκαν και από 
τα προσκομισθέντα στοιχεία δε διαπιστώνεται παραβίαση 
του νόμου, ο έλεγχος περατώνεται. 

2. Εφόσον από τον έλεγχο, προκύψει παραβίαση των δι¬ 
ατάξεων του ν. 4430/2016 (ΦΕΚ 205/Α/31.10.2016) ή των 
υποχρεώσεων που απορρέουν από τη συμμετοχή του στο 
Μητρώο, τοΤμήμα Παρακολούθησης και Ελέγχου επιβάλλει 
τα διοικητικά πρόστιμα, που κατά περίπτωση προβλέπονται 
στο άρθρο 11 του ν. 4430/2016 (ΦΕΚ 205/Α/31.10.2016). 

3. Σε περίπτωση που η προθεσμία της παρ.1 παρέλθει 
χωρίς να προσκομιστούν τα στοιχεία, το Τμήμα Παρακο¬ 
λούθησης και Ελέγχου διενεργεί επιτόπιο έλεγχο ή παραγ- 
γέλλει, στη αρμόδια Διεύθυνση της Περιφέρειας που βρί¬ 
σκεται η έδρα του μέλους, τη διενέργεια επιτόπιου ελέγχου 
στους χώρους λειτουργίας του νομικού προσώπου, χωρίς 
προηγούμενη ενημέρωση του. Κατά την αυτοψία, ελέγ¬ 
χονται τα βιβλία που τηρεί υποχρεωτικά ο Φορέας βάσει 
του ν. 4430/2016 (ΦΕΚ 205/Α/31.10.2016) (Μελών Συνε¬ 
ταιρισμού, πρακτικών Γενικής Συνέλευσης και πρακτικών 
Διοικούσας Επιτροπής), τα φορολογικά βιβλία και στοιχεία 
για την ταυτοποίηση των όσων έχουν δηλωθεί από το μέ¬ 
λος στο Τμήμα Μητρώου, αλλά και κάθε άλλο στοιχείο 
που κρίνεται αναγκαίο για την διεκπεραίωση του ελέγχου. 

4. Αν κατά τον έλεγχο η διοίκηση του Φορέα αρνηθεί τη 
συνεργασία, οι υπάλληλοι τουΤμήματος Παρακολούθησης 
και Ελέγχου προβαίνουν σε κατάσχεση κάθε εγγράφου και 
στοιχείου που μπορεί να αποτελέσει αντικείμενο του ελέγ¬ 
χου, συντάσσοντας πρωτόκολλο με αναλυτική περιγραφή 
των ειδών που κατασχέθηκαν. 

5. Σε περίπτωση που ο έλεγχος διενεργείται από την 
Περιφέρεια, με την ολοκλήρωση του ελέγχου, η αρμόδια 
Διεύθυνση συντάσσει έκθεση στην οποία παραθέτει τα 
πορίσματα του ελέγχου, την οποία και αποστέλλει στο 


Τμήμα Παρακολούθησης και Ελέγχου.ΤοΤμήμα Παρακο¬ 
λούθησης και Ελέγχου, με βάση το πόρισμα του ελέγχου 
που πραγματοποίησε το ίδιο ή λαμβάνοντας υπόψη το 
πόρισμα του ελέγχου που της διαβιβάστηκε από τη Διεύ¬ 
θυνση Ανωνύμων Εταιρειών, επιβάλει διοικητικά πρόστιμα 
που κατά περίπτωση προβλέπονται στο άρθρο 11 του ν. 
4430/2016 (ΦΕΚ 205/Α/31.10.2016). 

6. Πλέον των ελέγχων που αφορούν στην τήρηση των τυ¬ 
πικών υποχρεώσεων των Φορέων-Μελών του Μητρώου, το 
Τμήμα Παρακολούθησης και Ελέγχου διενεργεί δειγματο¬ 
ληπτικούς ελέγχους, σύμφωνα με τις ανωτέρω διαδικασίες, 
για την ταυτοποίηση των στοιχείων που έχουν δηλωθεί από 
το μέλος του Μητρώου και προκειμένου να διαπιστώσει 
την τήρηση των γενικών και ειδικών κριτηρίων εγγραφής. 

7. Στην περίπτωση που από τον έλεγχο προκύπτει ότι 
δεν έχουν τηρηθεί οι υποχρεώσεις που απορρέουν από 
την συμμετοχή στο Μητρώο, ή το μέλος του Μητρώου 
έχει πάψει να πληροί τα γενικά και ειδικά κριτήρια εγγρα¬ 
φής, παράλληλα με την επιβολή χρηματικού προστίμου, το 
Τμήμα Παρακολούθησης και Ελέγχου μπορεί να διαγράψει 
τον Φορέα από το Μητρώο. 

8. Στην περίπτωση που παρά τις επανειλημμένες προ¬ 
σπάθειες του Τμήματος Παρακολούθησης και Ελέγχου ή 
της αρμόδιας Διεύθυνσης της Περιφέρειας, δεν καθίστα¬ 
ται δυνατή η επικοινωνία με τον Φορέα και η διενέργεια 
αυτοψίας στο χώρο λειτουργίας του και εφόσον παρέλθει 
χρονικό διάστημα έξι (6) μηνών απάτην ημερομηνία της 
πρώτης προσπάθειας επικοινωνίας, το Τμήμα Παρακολού¬ 
θησης και Ελέγχου διαγράφει τον Φορέα από το Μητρώο. 

9. Αν το Τμήμα Παρακολούθησης και Ελέγχου διαπιστώ¬ 
σει ότι νομικά ή φυσικά πρόσωπα χρησιμοποιούν τις ευνο¬ 
ϊκές ρυθμίσειςτου ν. 4430/2016 (ΦΕΚ 205/Α/31.10.2016) με 
σκοπό να αποκομίσουν για λογαριασμό των ιδίων ή για λο¬ 
γαριασμό άλλων παράνομο περιουσιακό όφελος, διαγρά¬ 
φει τον Φορέα στον οποίο αυτά μετέχουν από το Μητρώο, 
ενώ παράλληλα επιβάλλεται πρόστιμο σε βάροςτου Φορέα 
ύψους τουλάχιστον πέντε χιλιάδων (5.000,00 €) ευρώ. 

Άρθρο 29 

Έλεγχος κατόπιν καταγγελίας 

1 .ΤοΤμήμα Παρακολούθησης και Ελέγχου προβαίνει σε 
έλεγχο Φορέα μέλους του Μητρώου, σύμφωνα με τη διαδι¬ 
κασία που περιγράφεται στο άρθρο 28, σε περίπτωση που 
περιέλθει σε γνώση τους καταγγελία άμεσα από ιδιώτη ή 
έμμεσα μέσω της Διεύθυνσης Προστασίαςτου Καταναλω¬ 
τή της Γενικής Γραμματείας Εμπορίου, των Διευθύνσεων 
Ανωνύμων Εταιρειών των Περιφερειών, της Επιτελικής Δο¬ 
μής ΕΣΠΑ Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης-Τομέας Απασχόλησης, του 
Σώματος Επιθεώρησης Εργασίας ή άλλου φορέα. 

Άρθρο 30 

Επιβολή Προστίμων-Ενημέρωση 

της Ηλεκτρονικής Βάσης Δεδομένων 

1. Τα ποσά των προστίμων που επιβάλλονται αποτε¬ 
λούν δημόσιο έσοδο και εισπράττονται σύμφωνα με τις 
διατάξεις του Κ.Ε.Δ.Ε. (ν.δ. 356/1974, ΦΕΚ 90/Α/5-4-1974). 
Τα ποσά που εισπράττονται αποδίδονται στο Ταμείο Κοι¬ 
νωνικής Οικονομίας. 

2. Το Τμήμα Παρακολούθησης και Ελέγχου, φέρει την 
ευθύνη ενημέρωσης της ηλεκτρονικής βάσης δεδομένων 
του Μητρώου, σχετικά με την επιβολή προστίμων. 

3. Με τον καθορισμό διοικητικού πρόστιμου, οι υπάλλη- 
λοιτουΤμήματος Παρακολούθησης και Ελέγχου οφείλουν 
να εισέλθουν στην ηλεκτρονική βάση και να καταχωρί¬ 
σουν τον αριθμό πρωτοκόλλου και την ημερομηνία της 
απόφασης επιβολής προστίμου, το ύψος του προστίμου, 
καθώς και το λόγο επιβολής του. 

ΚΕΦΑΛΑΙΟ ΠΕΜΠΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 31 

Μεταβατικές διατάξεις 

1. Μέχρι την έναρξη λειτουργίας της πλατφόρμας του 
Μητρώου, οι απαιτούμενες διαδικασίες για την εγγραφή 
και πιστοποίηση των Κοιν.Σ.Επ., των Συν.Εργ.αζομένων, 
των Κοι.Σ.Π.Ε. και των άλλων φορέων Κοινωνικής και Αλ¬ 
ληλέγγυας Οικονομίας σε αυτό, δύνανται να διενεργούνται 
και χειρόγραφα. Στην περίπτωση αυτή, οι ενδιαφερόμενοι 
φορείς θα μπορούν να προμηθεύονται τα προτυποποιημέ- 
να έγγραφα από τον διαδικτυακή σελίδα του Υπουργείου 
Εργασίας, Κοινωνικής Ασφάλισης και Κοινωνικής Αλληλεγ¬ 
γύης και να τα υποβάλουν στο αρμόδιο Τμήμα. 

2. Κατά τη διάρκεια της χειρόγραφης λειτουργίας του 
Μητρώου, όλες οι οριζόμενες στα άρθρα της παρούσας 
προθεσμίες για την καταχώριση, τον έλεγχο στοιχείων, 
την έκδοση βεβαιώσεων και πιστοποιητικών, την έγγρα¬ 
φη ειδοποίηση, την αναζήτηση πρόσθετων στοιχείων και 
όποιας άλλης απαιτούμενης απόΤμήμα Μητρώου ενέργει¬ 
ας, παρατείνονται κατά πέντε (5) ημερολογιακές ημέρες. 

3. Οι εκκρεμείς κατά την έναρξη ισχύος του ν. 4430/ 
2016 (ΦΕΚ 205/Α/31.10.2016) αιτήσεις προσωρινής εγ¬ 
γραφής στο Μητρώο Κοινωνικής Επιχειρηματικότητας 
του ν. 4019/2011 (ΦΕΚ 216/Α/30.09.2011), θα πρέπει να 
επανυποβληθούν με βάση το νέο θεσμικό πλαίσιο και να 
εξεταστούν κατά προτεραιότητα από το Τμήμα Μητρώου. 

4. Για τις εκκρεμείς κατά την έναρξη ισχύος του ν. 
4430/2016 (ΦΕΚ 205/Α/31.10.2016) αιτήσεις οριστικής 
εγγραφής του ν. 4019/2011 (ΦΕΚ 216/Α/30.09.2011), εκ- 
δίδεται από το Τμήμα Μητρώου βεβαίωση καταχώρισης 
Διοικούσας Επιτροπής και ενημερώνεται ο φάκελος της 
επιχείρησης με τα λοιπά υποβληθέντα έγγραφα (βεβαίωση 
έναρξη εργασιών στη Δ.Ο.Υ., ετήσιος προγραμματισμός). 

Άρθρο 32 

Μετάπτωση υφιστάμενων Φορέων 
Κοινωνικής Οικονομίας του ν. 4019/2011 
(ΦΕΚ 216/Α/30.09.2011) στο Γενικό Μητρώο 
Φορέων Κοινωνικής και Αλληλέγγυας Οικονομίας 
του ν. 4430/2016 (ΦΕΚ 205/Α/31.10.2016) 

1. α) Οι υφιστάμενες κατά την έναρξη ισχύος του 
ν. 4430/2016 (ΦΕΚ 205/Α/31 -10-2016) Κοιν.Σ.Επ. ένταξης 
μετατρέπονται σε Κοιν.Σ.Επ. ένταξης Ευάλωτων Ομάδων 


ή σε Κοιν.Σ.Επ. ένταξης Ειδικών Ομάδων και οι Κοιν.Σ.Επ. 
Συλλογικού και Παραγωγικού Σκοπού και οι Κοιν.Σ.Επ. 
Κοινωνικής Φροντίδας μετατρέπονται σε Κοιν.Σ.Επ. Συλ¬ 
λογικής και Κοινωνικής Ωφέλειας ή σε Συνεταιρισμούς Ερ¬ 
γαζομένων με αντίστοιχη τροποποίηση του καταστατικού 
τους και μετά την υποβολή αίτησης, η οποία κατατίθεται 
στοΤμήμα Μητρώου μέχρι 30.6.2017. Η αίτηση θα πρέπει 
να υποβληθεί ηλεκτρονικά μέσω της πλατφόρμας στοΤμή¬ 
μα Μητρώου και να συνοδεύεται από το τροποποιημένο 
Καταστατικό και το Πρακτικό ΓΣ σχετικά μετηνλήψη από¬ 
φασης τροποποίησης. Η εξέταση των αιτήσεων πραγμα¬ 
τοποιείται σύμφωνα με την διαδικασία που περιγράφεται 
στο άρθρο 13 της παρούσας. 

β) Οι υφιστάμενοι Κοινωνικοί Συνεταιρισμοί Περιο¬ 
ρισμένης Ευθύνης (Κοι.Σ.Π.Ε) του ν. 2716/1999 (ΦΕΚ 
96/Α/17.5.1999) εγγράφονται αυτοδικαίως στο Γενικό 
Μητρώο Κοινωνικής και Αλληλέγγυας Οικονομίας, ως 
Κοιν.Σ.Επ. ένταξης, χωρίς νέα αίτησή τους. 

γ) Οι Φορείς που έχουν εγγράφει στο Ειδικό Μητρώο 
Άλλων Φορέων Κοινωνικής Οικονομίας του άρθρου 14 του 
ν. 4019/2011 (ΦΕΚ 216/Α/30.09.2011, εφόσον επιθυμούν 
να συνεχίσουν να φέρουν την ιδιότητα του Φορέα Κοι¬ 
νωνικής και Αλληλέγγυας Οικονομίας υποχρεούνται μέχρι 
31.3.2017, να υποβάλουν αίτηση εγγραφής στο Γενικό Μη¬ 
τρώο Φορέων Κοινωνικής και Αλληλέγγυας Οικονομίας, 
σύμφωνα με τις διατάξεις του άρθρου 23 της παρούσας 
διαφορετικά διαγράφονται αυτοδίκαια από αυτά. 

2. Το Τμήμα Μητρώου υποχρεούται να απαντήσει στην 
αίτηση του Φορέα εντός χρονικού διαστήματος τριάντα 
(30) ημερών από τη λήψη της αίτησης. 

3. Ο Φορέας διατηρεί την ιδιότητα μέλους του Γενικού 
Μητρώου Κοινωνικής Οικονομίας γιατο διάστημα μεταξύ 
της υποβολής της αίτησής του και της οριστικής απάντη¬ 
σης του Τμήματος Μητρώου. 

4. Μετά την παρέλευση του χρονικού διαστήματος 
της προθεσμίας της παρ.1 του παρόντος άρθρου, οι 
Κοιν.Σ.Επ. Ένταξης, Κοιν.Σ.Επ. Συλλογικού και Παραγωγι¬ 
κού Σκοπού και Κοιν.Σ.Επ. Κοινωνικής Φροντίδας, καθώς 
και οι Φορείς που ήταν εγγεγραμμένοι στο Ειδικό Μη¬ 
τρώο Άλλων Φορέων Κοινωνικής Οικονομίας, οι οποίοι 
δεν θα υποβάλλουν την προβλεπόμενη αίτηση, παύουν 
να θεωρούνται Φορείς Κοινωνικής και Αλληλέγγυας Οι¬ 
κονομίας και διαγράφονται αυτοδίκαια από το Γενικό 
Μητρώο Κοινωνικής και Αλληλέγγυας Οικονομίας του 
ν. 4430/2016 (ΦΕΚ 205/Α/31.10.2016). Το Τμήμα Μητρώ¬ 
ου εκδίδει σχετικές διαπιστωτικές πράξεις διαγραφής τις 
οποίες κοινοποιεί στις αρμόδιες Δ.Ο.Υ. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Η Αναπληρώτρια Υπουργός 

ΟΥΡΑΝΙΑ ΑΝΤΩΝΟΠΟΥΛΟΥ 

